A-dreuz ar menez war VTT (seizhvet pennad) - Radio Ribin : mouezh an Are\nA-dreuz ar menez war VTT (seizhvet pennad)\t>\nMerc’her 23 a viz Mezheven 2021 , par Alain B , popularité : 9%\n«Hag ac’hano ez is en un eur-vale da Vrasparzh...»\nO vont trema Brasparzh ´m eus graet un ehan dirak ur regennad a 77 peulvan strewet el lanneg -nemet un ugent bennak a zo a-wel-. Renket mat eo ar vein hervez ul linen reter-kornog. Hag ar re-se a zo uheloc’h uhelañ trema ar reter (1m80). Regedannoù bihanoc’h a vez gwelet a-skouer an hini bennañ. Peseurt kreañsoù a veze lidet amañ? Peseurt doueoù pe zoueezed a veze aspedet ? Chom a ra kevrinus al lec’h. Koulskoude ur vojenn a zispleg orin ar savadur: «An Eured-Veign».\nUr beleg a oa war vale etrezek ti un den en e basion. Ambrouget gant ur c’hurust e treuze ar waremm leun a lann, a vrug hag a vein en o sav, e sac’h-nouenn gantañ. War an hent e oa tud un eured o kanañ hag o tañsal. Ne voe ket gwelet na saludet kennebeut gant an dud e kreiz o ebatoù. Marteze e oant re eürus pe re vezv evit klevet kloc’hig ar c’hurust. Marteze e oa bet mouget tinterezh ar c’hloc’h gant son ar biniou.\nHervez ma lavarer, pa voe echu ar ganaouenn e voe kastizet tud an eured evit nompas bezañ stouet o fenn en ur dremen ar beleg. An eured a voe troet e mein-kigoc’h.\nPuilh eo faltazi ar Vretoned evit meizañ displegadennoù eus darvoudoù digomprenus. D’am soñj, ar vojenn a zo bet savet dindan levezon ar relijion. Ar re n’o deus ket doujañs deus boazamantoù hengounel ar relijion a vo kastizet. Ret eo saludiñ ur beleg a zo o vont da nouenniñ un den en e dalaroù. Klevet tinterezh ar c’hloc’hig ha gwelet ar sac’h-nouenn a zo mat da lakaat an ebatoù paouez. E-pad pell e oa bet kondaonet an dañsoù gant ar veleien diwar ar gador-prezeg e Bro-Leon dreist-holl. Hervezo e oant mammenn ar sioù. Paotred ha merc’hed asambles, pec’hed e oa. C’hoari a ra ar vojenn-se evel taolennoù a lakae war-vel dilerc’hioù noazus an emzalc’hioù na zouj ket pennsturiennoù an iliz katolik. Ur roll pedagogel a zo staget ouzh an danevell skouerius.\nEvit tizhout Brasparzh e heulian an hent-houarn dilezet a liamm Rosporden ha Ploueskad. Plaen ha kompez eo an hentig a ya da heul ul linenn live. Ne oa ket evit an «tren patatez» talañ ouzh gravioù re serzh dindan boan da chom a-sav! Hervez eurioù savet e 1913/1914 e pade ar veaj 19 munutenn etre Lannedern ha Brasparzh. Gouest e vijen bet d’en heuliañ dre nerzh ma c’higennoù gant ma MTB. Ha n’on ket ur brabañser!\nGallout a ra un den dizoleiñ Brasparzh dre bommoù lennegel.\nKinnig a ra ar barzh René Guyomard ur valeadenn d’e vignonez :\nDa Vrasparzh, e kasin dit\nTruez hor bo an eil ouzh egile\nEno, ez eus parkeier dister\nGant mein en o c’hreiz\nA-dreuz kroc’hen ar gwaremmoù\nBez ez eus tier strobinellet\nOaled mouget o zrouz gant ar voudenn\nDaouarn kozh a stamm en disheol\nSelloù a zo skuizh da bediñ\nBez ez eus bugale o redek\nWar-lec’h ur bugaleaj damwelet\nHa ruz o botoùer er fozioù du.\nAon en deus an heol anezhañ e-unan\nAn aer a grenn an douar betek e greiz.\nE Brasparzh ez eus pennsac’h\nTortoù ha treid kamm\nHa tud gloazet o skevent\nA zeu evit bezañ titouret a-zivout o leve\nHa maouezed mezvezet\nBreolimerien ha baleerien bro\nHag a ya en tu-hont d’ar menezioù\nGavrgen ha boteier-koad gant plouz\nKramenn koshoc’h eget o c’hroc’hen\nE Brasparzh emañ an noz\nNe oar ket pelec’h en em ziskuizhañ\nAr garantez a glask he hent\nHag a ra gant nebeut\nBez ez eus avaloù c’hwerv\nE Brasparzh e kreiz al lanneier\nEmañ menez Sant-Mikael\nE sioulder dezhañ war ar geunioù\nA nac’h bann an noz\nWar riblenn ar glaveier gorrek\nLec’h ma z’eo mouzet pep promesa\nLec’h ma stou o gouzoug ar c’hezeg\nHag e valeimp etrezek e boan\nEn ur stardañ kreñvoc’h hon daouarn.\nE-kerzh ur fourmenadenn (1930...) en doa treuzet ar barzh Max Jacob bourk Brasparzh. Awenet gantañ en doa liammet aergelc’h ar bourk gant istor ar Venec’h ru a veve en tolead (abati ar Releg ha maner marc’heien Sant Yann er Fouilhez) Tamallet e oant da vezañ hep feiz na reizh ha bevañ diwar-goust tud ar vro. Ur gwerz «An tri manac’h ruz» dastumet gant La Villemarqué a gont istor Kallig Moal forzhet gant tri manac’h ha veñjet gant ar bugel ganet diwar ar walladenn, Devet ent-bev ar venec’h hag o ludu taolet d’ar pevar avel. Heñvel eo pouezh an avel a zo lakaet war-wel er barzhoneg gant Max Jacob. Hervez ur vojenn e vije bet torret o gwir da dremen an nozvezh gentañ an eured gant ar bried-nevez a-drugarez d’ur vaouez eus Tredudon. Koulskoude tud a zo ru o blev a zo kontet o diskennidi e kreiz Breizh.\nBrasparzh, war hent Menez Arre:\nTi ebet war-dro ar geunioù\nDiouzh an noz er goañv\nGwezenn glas ebet.\nBrasparzh war da lanneg\nRiblerien ha riblerezed,\nNa karr na tremener !\nHag a-wechoù e fiñv\nBered an avel:\nSetu ar Menec’h ru\nO tont alies\nJaved aet da relegenn\nDu o daouarn hag o fennoù\nHejet gant eskern ...\nEn dastumad «Bara d’al laboused» eo bet degaset ar gaoz war Brasparzh gant George Dranno :\nWar hent didud Brasparzh biziterez doñvaet ar gwenodennoù kollet\nAdskedoù bokedoù dour en he blev ...\nWar hent didud Brasparzh ar viziterez he daoulagad a veureoù boull...\nAdskedoù bokedoù dour en he blev...\nMarteze eo Marie Ar Polanton ar viziterez ken koant hini damwelet gant Gilles Servat er ganaouenn «War menez Brasparzh».\nUn matin que j’étais\nSur la montagne de Brasparts\nA regarder l’automne\nEt les oiseaux sur le départ\nJ’aperçus deux personnes\nAssises-ou plutôt posées -\nSur l’herbe rincée de rosée...\nLa femme souriait\nSous le cristal des dentelles...\nSi douce était sa voix\nQuand elle me dit en Breton...\nC’est moi Marie ar Polanton...\nEt puis ils disparurent\nSoudain j’ai vu s’envoler\nDeux oiseaux sur le Yeun Elez..\nIstor Marig ar Polanton a zo bet kanet gant Louise Ebrel.\nAr vravañ plac’hig a zo ´barz ar c’hanton\nEnvel a reer ´nezhi Marig ar Polanton...\nMil-anavezet eo Son ar Chistr skrivet gant ur paotr a orin eus Brasparzh : Frederic Le Guyader. Gwir eo, e weler gwez- avaloù tro-dro Brasparzh goude ma n’int ket gwelet war terouer parrezioù all an Are.\nEv chistr ´ta Laou, rak chistr zo mat, loñla\nEv chistr ´ta Laou, rak chistr zo mat\nEv chistr ´ta Laou rak chistr zo mat\nUr blank, ur blank ar chopinad lonlà\nUr blank, ur blank ar chopinad...\nE-ser Gwennyn, Tri Yann ha Gilles Servat o kanañ ar ganaouenn-se e kemeran penn an hent etrezek ar Yeun war roudoù ar c’hi ru.\nEn ur dreuziñ ar menez e tapin torgenn Sant-Mikael ha goude un eur e vin war ribl al lenn.\nPell-gargañ ar pennad lennet gant Kristian :\nDibenn pennad 10 gant Jakez Riou


Erell hag ar poulpikan - Belgique Loisirs\nAccueil Dictionnaires & Langues Langues rares Erell hag ar poulpikan\nAchat Erell hag ar poulpikan - Christophe Boncens\nLivre en breton pour les tout petits. Ur marvailh evit ar vugale adalek 2 vloaz. Traduit par Gwenael Dage. War an hent d'ar vourc'h da brenañ bleud emañ Erell. Hag ar ran da gemenn dezhi : "Mar degouezh Ronan ar poulpikan ganit, arabat dit sellout outañ !". Pajennoù kalet e kartoñs penn da benn, gant kornioù ront. Un istor berr, farsus, gant tudennoù mojennel. Gant ur goulenn war bep pajenn e vo sachet evezh ar vugale, dezhe da heuliañ an istor a-dostoc'h ha da lemmañ o daoulagad. En savoir plus\nRéférence : 9782371331440\nLivre en breton pour les tout petits. Ur marvailh evit ar vugale adalek 2 vloaz. Traduit par Gwenael Dage. War an hent d'ar vourc'h da brenañ bleud emañ Erell. Hag ar ran da gemenn dezhi : "Mar degouezh Ronan ar poulpikan ganit, arabat dit sellout outañ !". Pajennoù kalet e kartoñs penn da benn, gant kornioù ront. Un istor berr, farsus, gant tudennoù mojennel. Gant ur goulenn war bep pajenn e vo sachet evezh ar vugale, dezhe da heuliañ an istor a-dostoc'h ha da lemmañ o daoulagad.\nEvaluations (0) Erell hag ar poulpikan Christophe Boncens


Andromeda - Wikipedia\nAndromeda chadennet ouzh ar garreg gant an Nereidezed, livet gant Théodore Chassériau (1840), dalc'het e mirdi al Louvre.\nAndromeda (1869) Edward Poynter.\nAndromeda kinniget da euzhvil ar mor (1869) Paul Gustave Doré.\nLa Délivrance d'Andromède livet gant Pierre Mignard(1679), mirdi al Louvre. Gwelout a reer Kefeüs ha Kassiopeia o trugarekaat Perseüs war-lerc'h dichadennañ o merc'h Andromeda.\nAndromeda (Ανδρομέδη /Andromeda e gregach), pe Andromede (Ἀνδρομέδα, Andromédē), merc'h Kefeüs ha Kassiopeia, roue ha rouanez Aithiopia, a oa ur vaouez e mojennoù Hellaz kozh, hag a voe saveteet a-dre skilfoù un euzhvil-mor gant Perseüs, hag a zimezas gant he saveteer.\nDont a raje an anv diwar Ανδρομέδη /Andromedē, savet diwar ανδρος (andros, den, gour) ha μηδομαι /mēdomai "soñjal". Talvezout a ra "soñjal en ur gwaz", met gerdarzhioù all zo bet kinniget.\nHe mamm Kassiopeia he devoa poufet e oa ken koant hag an Nereidezed, ma savas droug e Poseidon, doue ar mor, a gasas dour-beuz d'ar vro, hag un euzhvil a rene war ar mor, ma ne c'halle den mont war vag ken.\nDiouganañ a reas beleg an doue Ammon ne vije peoc'h ebet digantañ ken na roje ar roue e verc'h Andromeda d'an euzhvil. Neuze e voe staget ar plac'h kaezh ouzh ur garreg war an aod. Dres d'ar poent-se edo Perseüs, war e varc'h askellek, o tistreiñ eus lazhañ Gorgon, hag o tremen damdost, pa glevas hirvoudoù ar goantenn. Hastañ buan a reas ober e stal d'an amprevan, distagañ ar fulenn, dimeziñ ganti, petra bennak ma oa bet prometet d'ur paotr yaouank all, Fineüs e anv.\nEn eured e savas kann etre an daou baotr, ha troet e voe Fineüs e maen, tra ken 'met o welout penn Gorgon (hervez Metamorfozoù Ovidius). War-lerc'h an eured ez eas Andromeda gant he fried da Diryns, en Argolis. Eno e voent hendad ha henvamm lignez ar Berseided.\nC'hwec'h mab hag ur verc'h o doe:\nPerses, brudet da vezañ hendad ar Bersed\nSthenelos, a oa tad Eurystheüs\nGorgofone, o merc'h nemeti.\nAdtapet diwar « https://br.wikipedia.org/w/index.php?title=Andromeda&oldid=1915437 »\nPriñsezed er wengeloniezh hellazat\nKemmoù diwezhañ degaset d'ar bajenn-mañ d'an 12 Du 2021, da 05:49.


Henri Fréville e-tro 1944.\nHenri Fréville, ganet d'ar 4 a viz Kerzu 1905 e Norrent-Fontes (Pas-de-Calais) ha marvet d'ar 15 a viz Even 1987 e Roazhon (Il-ha-Gwilun), a oa ur c'helenner war an Istor, un ezel eus ar Rezistañs, ur politikour ha skrivagner gall.\nTad Yves Fréville eo (1934), hag a oa kannad er parlamant.\nFréville hag an Emsav\nSkrivet en doa bet e-leizh a levrioù istorel. Studiet en devoa an Emsav breizhek ha dreist-holl obererezhioù ar vroadelourien vreton e-pad an Eil Brezel-bed. Labouret en devoa dreist-holl diwar paperioù melestradurel milourel an Alamanted bet paket e savadur an hôtel Majestic.\nBez e voe pal ur gwalldaol gant an FLB, d'ar 26 a viz Eost 1975 en e di.  War e seblant e oa liammet ar gwalldaol-se gant e skridoù war ar vroadelourien vreton. \nDor degemer ar sav metro Henri Fréville e Roazhon.\nD'an 10 a viz Mae 1993, kêr Roazhon a ro e anv da straed Krimea, adanvet straed Henri-Fréville. Ar sav metro e Roazhon (linenn A) a zo eno zo bet lakaet en e anv ivez. Ar selaouva A4 eus Roazhon 2 - Villejean zo ivez anvet dre e anv.\nBez Henri Fréville e Roazhon, e bered ar Reter.\n↑ Dielloù kêr Roazhon: 60 W 2, attentat perpétré contre le domicile de M. Henri Fréville : correspondance, articles de presse (gwalldaol ar 26 a viz Eost 1975).\nAdtapet diwar « https://br.wikipedia.org/w/index.php?title=Henri_Fréville&oldid=1855945 »\nKemmoù diwezhañ degaset d'ar bajenn-mañ d'an 11 Du 2019, da 16:55.


Disheñveladur (yezhoniezh) - Wikipedia\nEr yezhoniezh e vez implijet an termen disheñveladur (saoz.: dissimilation) war tachennoù ar fonetik hag ar fonologiezh evit komz eus ar fed ma kemm perzhioù ur fonem diwar levezon ur fonenn all evit ma teufent da vezañ disheñveloc'h an eil diouzh egile, da skouer:\nlatin venēnum > italianeg veleno « binim »\nEnebet e vez neuze ouzh an heñveladur ma teu da vezañ heñveloc'h ur fonem ouzh ur fonenn all. Kalz raloc'h eo an diseñveladur evit an heñveladur avat ha keit ha ma tenn alies an heñveladur da lezennoù, da lâret eo e displeg meur a gemm fontikel en ur yezh resis dre m'eo bet o tiorren a-hed an amzer, an disheñvaladur a gaver kentoc'h e gerioù resis kemmet dre degouezh e istor ar yezh.\nDres evel an heñveladur e c'hell an disheñveladur bezañ a-dost pe a-bell hervez ma vez tost pe pell ar fonenn ma vez levezonet ar fonem ganti ha war-raok pe war-gil hervez ma vez levezonet ar fonem gant ur fonenn araozi pe war he lerc'h. Ha dres evel an heñveladur e kaver kalz stankoc'h skouerioù o tiskwel an disheñveladur war-raok evit an disheñvaladur war-gil met stankoc'h e kaver disheñveladur a-bell evit a-dost, ar c'hontrol-mik eus ar pezh a c'hoarvez gant an heñveladur.\nAdtapet diwar « https://br.wikipedia.org/w/index.php?title=Disheñveladur_(yezhoniezh)&oldid=1676907 »\nKemmoù diwezhañ degaset d'ar bajenn-mañ d'an 23 Kzu 2015, da 20:56.


Pajenn:Herri - Skrituriou sakr - Exod, 1861.djvu/49 - Wikimammenn\nPajenn:Herri - Skrituriou sakr - Exod, 1861.djvu/49\nmero pep hini ac’hanoc’h eunn oan dre bep tiad-tud ha dre bep ti.\n4. Ma n’euz ket enn he di tud a-oalc’h evit ghellout dibri ann oan, ra ghemero euz ti he amezek tosta a-oalc’h a dud evit ghellout dibri ann oan.\n5. Ann oan-ze a vezo hep si, eur par, eunn oan bloaz : Ha mar kirit, e kemerot eur menn-gaor hag en devezo ar memes qualiteou.\n6. Hag e virot anezhan beteg ar bevarzekved devez euz ar miz-ma, hag holl bobl bugale Israël hen lazo enn enor da Zoue var ar pardaez.\n7. Hag e kemerint euz he c’hoad, hag e likiint euz ar goad-se var zaou bost ann or, ha var c’hourinou ann tiez e pere e tebrint anezhan.\n8. Hag enn noz-se e tebrint he ghik poazet ouc’h ann tan, ha bara hep goell gant lezeghez c’houero.\n9. Ne zebrot anezhan netra kri, na poazet enn dour, mes poazet ouc’h ann tan ; he zibri a reot penn, treid ha bouzellou.\nlO. Ha ne choumo netra anezhan a-benn ar mintin. Mar choum eunn dra bennag enn ho tilerc’h, hen devi a reot enn tan.\n11. Hoghen, er c’hiz-ma e tebrot anezhan : Starda a reot ho tillad gant eur gouris endro d’ho tiougroazel, boutou ho pezo enn ho treid, hag eur vaz enn ho tourn ; hag e tebrot gant hast, rak ar pask eo, da lavarout eo, tremen ann Aotrou.\n12. Hag enn noz-se e tremeninn dre zouar ann Ejipt, hag e skoinn pep kenta-ganet e douar ann Ejipt, adaleg ann den beteg al loen ; hag e seveninn va barnedighez var holl zoueou ann Ejipt, me ann Aotrou.\n13. Hag ar goad a vezo ho sin var ann tiez e viot\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/49&oldid=114903 »\nKemmoù diwezhañ degaset d'ar bajenn-mañ d'an 4 Ebr 2018, da 12:33.


Doue r’ho pennigo, den kozh. Livirit din, mar plij, ha n’ho peus ket gwelet, marteze, tri faotr o vont hag o tont dre amañ ?\nN’em eus gwelet hini anezho.\nAllaz ! an tri bugel-se, va re, ne c’hellan ket dont a benn eus o zechoù fall. Troet ’int war an droug. Abaoe dec’h, ar re-se zo aet eus an ti, ha n’eo ket ar wech kentañ eo. Pegoulz e teuint en-dro ? N’on ket evit hel lavaret. Met nec’het bras ’on, dreist-holl diwar-benn ar c’hoshañ, Perig, a ro gwall skouer d’e zaou vreur, Bernez ha Lanig.\nGant gwir abeg eo, a dra sur, ez oc’h nec’het. Mat. Va fedennoù n’em eus ken. Pediñ a rin bemdez, a greiz kalon, evit ho tri mab.\nMil bennozh deoc’h, den mat. Degemerit, mar plij, un aluzenn vihan en an’ Doue.\nN’he degemerin ket, petra bennak ma’z eo bras va anaoudegezh vat en ho keñver.\nN’ho peus ket, evelato, doare un den pinvidik-mor.\nNed eo ket souezhus, o vezañ ma’z on paour-Job. N’em eus ket un diner toull, zoken, war va anv.\nHa penaos ’ta e c’hellit debriñ, neuze ?\nDebriñ a ran goude bezañ labouret.\nUl labour ha n’eo ket gwall galet, o vezañ ma’z on kozh. Sellit ouzh ar menez-se, du-hont. Kalz a laboused zo warnañ. Mont a ran da gerc’hat dour eus ur feunteunig, div wech bemdez, hag hen dougan war beg ar menez.\nSkuilhañ ’ran an dour-se e toulloù ar reier, hag al laboused a ev.. An Aotroù Doue, evit va digoll eus ar boan zister-se, a ro din ar c’hras da gompren yezh an evnedigoù pa vezont o kanañ.\nOuzhpenn-se, un ael a zeu davedon, mintin ha noz, da zegas din va sammig bara. C’hoarzhin a rit, marteze, o selaou kement-se ?\nNe c’hoarzhan tamm ebet. Mousc’hoarzhet em eus, ha netra ken. Ha n’eo ket ur mousc’hoarzh goapaüs eo em eus graet, met ur mousc’hoarzh a zuojañs, o welet madelezh dispar an Aotroù Doue.\nMeur a wech, er bibl santel, e welomp aelez o tegas o samm bara da dud santel. C’hwi zo unan anezho. O sellet ouzh ar maez. Sellit ! piv eo ar re-se a zeu etrezek ennomp ? Un den liammet e zaouarn a-dreñv e gein, daou soudard gantañ.\nTREMEUR o sellet\nUl lampon eo ; ur muntrer bennak bet paket gant ar soudarded.


Black Books – bloavezh 1 / skrivet gant Korn an dudi evit kenstrivadeg 3 bloaz SaG | Soubenn ar geek\nLe bleu est une couleur chaude / skrivet gant ar c’hantread evit kenstrivadeg 3 bloaz SaG »\nBlack Books – bloavezh 1 / skrivet gant Korn an dudi evit kenstrivadeg 3 bloaz SaG\nUr pennad ispisial un tamm ar wech-mañ, n’eo ket en e stumm met peogwir ez eo bet skrivet IVEZ (ha n’eo ket hepken, ‘vel-just) gant ar soñj kenstrivañ da geñver deiz ha bloaz ar blog Soubenn ar geek (gwelet amañ). Ra ma vevo pell c’hoazh !\nBlack Books a zo ur stirad fent saoz bet krouet e 2000 gant Dylan Moran ha Graham Linehan evit Channel 4.\nTri bloavezh a zo hepken, siwazh, gant nebeut a rannoù (6 dre vloavezh), ha rannoù berr war ar marc’had (26mn).\nE Bro-C’hall eo tremenet ar stirad war Canal + a-hervez met n’am boa morse klevet komz d’eus Black Books a-raok amprestiñ an DVD er vediaoueg, goude bezañ bet aliet groñs d’e sellet gant ul levraouegerez (trugarez dezhi evit hec’h alioù fur).\nBernard Black (c’hoariet gant Dylan Moran) a zo ur werzher-levrioù. Plijout ‘ra kalz dezhañ al levrioù met ne c’houzañv ket ar pratikoù a gred dont d’e zirenkañ ! Sikouret e vez en e stal gant Manny (Bill Bailey), an hini nemetañ a labour ‘benn ar fin. Tremen ‘ra ivez alies Fran (Tamsin Greig), ur vignonez da Vernard.\nLâret ‘ran deoc’h diouzhtu, ur fan eus Black Books on bremañ ha kavout a ran dipitus ne vije ket bet kendalc’het pelloc’h gant ar stirad, ken fentus ma ‘z eo.\nMorse n’en deus ur stirad graet evit bezañ fentus graet din c’hoarzhin kement. C’hoarzhadennoù diroll am bez seul wech ma welan ur rann, ha ranket ‘m eus lies gwech lakaat an DVD war ehan, amzer adkavout ma alan un tamm ha chom hep mervel gant ar c’hoarzh. Pa oan o chom en ur ranndi ne greden ket kregiñ da sellet unan re ziwezhat gant an aon direnkañ an amezeien !\nDiaes eo dija termenañ ar fent dre vras. Hini Black Books a zo liesseurt a-walc’h ouzhpenn-se. Fent du a zo un tamm, Bernard Black o vezañ dengasaour ha kinek, hogen fent droch a zo dreist-holl, fent saoz hag emsiv, un tamm giz hini ar Monty Pythons da skouer. E pep rann e c’hoarvez traoù droch hag en em gavout ‘ra an tudennoù e degouezhioù dibosupl, pe abalamour d’ar re a alkool lonket pe d’ar re a c’hevier livet, pe d’ar merc’heta/paotreta, hag all hag all…\nN’eus nemet un dra a zisplij din e Black Books : ar c’hoarzhoù enrollet. N’am eus biskoazh gellet o c’houzañv, e mod ebet. Met amañ da vihanañ e c’hoarzher a-gevret gant ar c’hoarzhoù, ar pezh n’eo ket gwir atav, pell ac’hann.\nMe lâr deoc’h, ma plij deoc’h c’hoarzhin, n’am eus ket kavet gwelloc’h ‘vit Black Books ‘vit en ober a-leizh kof, goude un devezh-labour tenn pe evit cheñch mennozhioù pa vezer o vagañ soñjoù du.\nHa kredit ac’hanon, dañjerus eo klask debriñ pe evañ an disterañ tra/banne o sellet ur rann : mougañ a rafec’h buan. Skiant-prenet ha bevet.\nAr rann gentañ, e saozneg, a c’heller kavout da welet war Youtube, amañ dindan, deoc’h da gaout un tañva.\nTrugarez da g/Korn an dudi, kentañ kenstriver! Kit da lenn e vlog, ha kavit ar pennad orin amañ.\nThis entry was posted on Meurzh 19, 2013 at 11:00 am and is filed under Stiradoù, webstiradoù ha skinwel.\tYou can follow any responses to this entry through the RSS 2.0 feed. You can leave a response, or trackback from your own site.


Stadegoù - Wikipedia\nUr stadegenn zo, da gentañ sell, un niver jedet a-zivout ur boblañs. En un doare hollek, disoc'h arloadur un hentenn stadegel d'un teskad roadennoù a zo anezhi. Pa jeder ar c'heitad niveroniel da skouer, an treol a c'hoarvez eus jediñ sammadur an holl werzhadoù hag eus rannañ dre an niver a roadenn. E-se ez eus ur stadegenn eus ar c'heitad. Evit bout klok e deskrivadur arver ur stadegenn, dav eo deskrivañ e memes mod an treugennad ha teskad ar roadennoù.\nEn un doare furmel, ha daoust ma 'z eo arveret ral a wech, ur stadegenn zo gwehanadur ur rizh dibarek (kevreizhenn ur sturiadell kenaozet a lies arselladenn eus ur savelenn a zo anezhi). Kement-se a gevaraez peurgetket da ledañ d'ar stadegoù un niver bennak a zisoc'hoù war ar gwehanadurioù (doareen dizalc'h div stadegenn pergen) pe jediñ tebekter stadegoù.\nE-touez ar stadegoù e servij ul lod vras o deus perzhioù dibarek etre traoù all e Trereadur stadegel evit ar prizadur stadegel. Ar prizerion a servij da brizañ arventennoù stadegel. Gwelladur ar prizerion a c'hell lakaat stadegoù harp da wiriekaat perzhioù 'zo hag a c'hell kevaraezañ da lakaat ar prizerion-mañ da gengerc'hañ buhanoc'h.\nAdtapet diwar « https://br.wikipedia.org/w/index.php?title=Stadegoù&oldid=1900241 »\nDernière modification le 12 Ebr 2021, à 15:42


Pajenn:Milin - Gwechall-goz e oa.djvu/56 - Wikimammenn\nPajenn:Milin - Gwechall-goz e oa.djvu/56\nHa heman ha mont ha lavaret neuze :\n— Hastit affo, kemerit an dud hoc’h eus ezomm da gaout evit ho lestr, ha neuze, mar kirit va lezel-me, me a renko anezo evel ma ’z eo red.\n— Grit evit ar gwella, eme vab ar pesketaer. Va eil e viot, ha dre-ze e rankomp beza dare da vont kuit ar c’henta ar gwella, pa vezo bet ama ar roue hag e verc’h.\n— N’ho pezet aon ebet, eme ar martolod koz ; gouzout a ran ervad kement a zo red da ober. Ha petra bennak ma ’z eo koz ho lestr ha nevez-flamm re an daou all-ze, ar re-ze, ma na geront diwall, a vezo tud kollet ha torret o listri d’ezo war ar c’herreg ; n’eus ganto nemet martoloded yaouank, kalz re arc’hant a vez roet d’ezo. Diskenn bemdez en douar a ra an darnvuia anezo ; ni avad a zo gwell d’eomp chom el lestr hag, ouc’hpenn, petra rafemp-ni en douar ? N’hon eus gwenneg.\nNe voe ket pell m’en em gavas ar roue hag e verc’h er porz-mor. Ar brinsez yaouank a deuas da lestr mab ar pesketaer, hag, hep gouzout d’ezan, a lakaas eur c’hi bihan he doa dindan e benn-wele, hag en eur vont kuit goude, e lavaras d’ezan kaout sonj enni, ha kenavezo an distro.\nDioc’htu ma voe deut en douar ar brinsez, e voe disheoriet, dispaket ar goueliou, hag ez eas al lestr evel eur pesk war an dour.\n— N’eo ket a-walc’h mont, eme ar martolod koz. Da belec’h ez eomp ? a c’houlenn oc’h mab ar pesketaer.\n— Choui, eme heman, hoc’h eus foetet broiou e-leiz, a dle gouzout gwelloc’h egedon-me e pe vro eo ar gwella d’eomp mont, evit kaout eun dra gaer bennak.\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/56&oldid=136694 »


Kevredigezh Kembre-Breizh: Savadurioù Nevez Kaer Kembre\nSavadurioù Nevez Kaer Kembre\nEr bloaz-mañ ez eus bet lakaet daouzek eus s avadurioù nevez Kembre war ar renk evit ur priz etrebroadel roet d’an disavourien. E-touez ar savadurioù emañ kreizenn arzoù ar Chapter e Treganna, Kerdiz, ur skol gozh bet adnevezet nevez zo, savadur Kenguzul Deskadurezh Kembre (CBAC), ha Levraoueg Kerdiz.\nMeulet eo bet ar batimantoù gant Aozadur Roueel Tisavourien Breizh-Veur (RIBA) evit o dizagn hag evit ar pezh a ginnigont d’an endro lec’hel.\nGant Robert Sakula ez eo bet adkempennet Kreizenn ar Chapter e Kerdiz, a drugarez da skoazell arc’hant Kuzul an Arzoù evit Kembre hag arc’hant bet roet gant ar Vodadeg Vroadel.\nAlex Robertson, eus Capita Percy Thomas, a zo kiriek eus burevioù nevez Kenguzul Deskadurezh Kembre.\nLevraoueg nevez Kerdiz zo koustet £13.5 milion, hag enni ez eus 3 c’hilometr a estell evit derc’hel al levrioù. 90,000 a levrioù a gaver enni, un 10,000 anezho e kembraeg, hag un 10,000 bennak a CDoù hag a DVDoù ouzhpenn.\ntagioù Chapter, Kerdiz, levraoueg Kerdiz, savadurioù, tisavouriezh


Banniel Breizh - Wikipedia\nAr Gwenn-ha-du eo an anv a roer da vanniel Breizh. Ur banniel nevez a-walc'h eo en istor ar vro, p'eo bet savet war-dro ar bloaz 1923. Da galz koshoc'h avat e tenn an traoù a zo aet da sevel anezhañ, anezho arouezioù a zo bet graet ganto abaoe kantvedoù gant ar Vretoned. Bremañ eo deuet da vezañ arouez pennañ Breizh hag ar Vretoned. Brav eo da welet ha n'eus talvoudegezh politikel resis ebet ken gantañ. Gwelet a reer anezhañ bremañ ouzh talbennoù an tiez-kêr hag ar savadurioù ofisiel all ha dre ar bed-holl, dalc'het uhel er vann, gant ar Vrezhoned foeterien-bro.\n1 Morvan Marchal, saver ar Gwenn-ha-du\n2 Petra a dalvez ar Gwenn-ha-du?\n3 Gant petra eo bet awenet ar Gwenn-ha-du ?\n4 Penaos en deus graet berzh ar Gwenn-ha-Du ?\n5 Bannieloù Breizh istorel ha orin arouezioù ar vro\n5.1 Bannieloù kentañ\n5.2 Skoed an tiegezh Dreux\nMorvan Marchal, saver ar Gwenn-ha-du[kemmañ | kemmañ ar vammenn]\nAr Gwenn-ha-du a zo bet savet gant Morvan Marchal (1900-1963), un tisavour hag un emsaver politikel. Evitañ e oa ur banniel modern evit Breizh vodern. Gwelet e oa bet war di Breizh da geñver diskouezadeg an Arzoù kinklañ e Pariz e 1925. Eno e oa traoù bet savet gant arzourien ar Seizh Breur war ziskouez. Ezel eus al luskad arzourien-se e oa Morvan Marchal.\nPetra a dalvez ar Gwenn-ha-du?[kemmañ | kemmañ ar vammenn]\nEvit a sell e zoare hag e livioù eo ar Gwenn-ha-du ur banniel simpl hag eeun:\nAr brizhennoù erminig a ra dave da vanniel duged Breizh. Unnek eo an niver anezho. A-raok e lavared e oant diniver, da lavaret hep niver resis ebet. Ha lavaret e veze ivez e oa ret kaout brizhennoù troc'het ouzh ar bordoù (lavaret e vez, e gaou, "reizh ent-ardamezek"). Gwell eo chom hep ober gant an doare diwezhañ-mañ. En ardamezouriezh hengounel Breizh ne veze troc'het ar brizhennoù gwezh ebet. Bremañ e kaver 11 brizhenn eta, n'eus talvoudegezh ebet gant an niver-se, met war ar skeudennoù kozh eus ar grennamzer e weler alies bannieloù gant 11 brizhenn.\nAn nav bandenn a zo evit an nav bro istorel a ya da ober Breizh. Ar re wenn evit re Vreizh-Izel (pe an darn vrasañ anezho e Breizh-Izel: Gwened, Kernev, Leon, Treger), hag ar re zu evit re Vreizh-Uhel (pe an darn vrasañ anezho e Breizh-Uhel: Dol, Naoned, Roazhon, Sant-Brieg, Sant-Maloù). Klevet e vez anv alies eus "eskoptioù", met an eskoptioù kozh a oa diazezet war ar broioù da gentañ, met ne oa eskopti ebet a-gement a glote da 100% gant bro ebet.\nSetu amañ displegadur ar banniel hervez Morvan Marchal e-unan: "E korn kleiz ar banniel, ur c'harter erminigoù diniver; nav bandenn keit-ha-keit du ha gwenn a bep eil, livioù kozh ha boas Breizh, a ziskouez: evit a sell ar re wenn, ar broioù brezhonek, Leon, Treger, Kernev ha Gwened, hag ar re zu ar broioù gallaouek, Roazhon, Naoned, Dol, Sant-Maloù ha Pentevr. Adlavaret a ran: ar banniel-se n'eus pal politikel ebet dezhañ, met un arouez modern eo evit Breizh. Evidon-me ez eo ur c'hendeuz aes da zegemer eus hengoun ar banniel erminiget plaen hag eus ur skeudenn eus liested Breizh".\nGant petra eo bet awenet ar Gwenn-ha-du ?[kemmañ | kemmañ ar vammenn]\nBanniel ar Stadoù-Unanet (1918-1959)\nBanniel kêr Roazhon\nE-kichen an displegadurioù-se e kreder ivez eo bet awenet Morvan Marchal gant elfennoù zo tennet eus arouezioù all.\nLivioù hag elfennoù istorel : gwenn ha du ha brizhennoù erminig, kement-mañ zo anat ha lavaret gantañ e-unan.\nBanniel ar Stadoù-Unanet (Stars and Stripes) pe hini Gres, a oa modern ha demokratel d'an ampoent, ar pezh eo c'hoazh pa weler ar berzh a ra e-mesk ar re gozh koulz hag ar re yaouank.\nBanniel kêr Roazhon : ar pezh n'eo ket hep abeg. An holl a oar eo bet awenet banniel ar Frañs gant livioù kêr Pariz, petra 'virje e vije bet levezonet banniel Breizh gant doare skoed unan eus he c'hêrioù-penn?\nUr familh eus Iwerzhon a zo anvet Marshal. He skoed a denn kalz da hini ar Gwenn-ha-du. Un degouezh hepken e vije?\nNe c'heller bezañ sur eus hini ebet eus an teir martezeadenn diwezhañ, pa n'hon eus prouenn ebet war-eeun. Marteze a-walc'h ez eus bet hini pe hini, pe meur a hini marteze a-walc'h, hag en deus bet ul levezon bennak. Met ne c'hallimp biken gouzout moarvat.\nPenaos en deus graet berzh ar Gwenn-ha-Du ?[kemmañ | kemmañ ar vammenn]\nEr bloaz 1925 e oa ur Gwenn-ha-du e diskouezadeg an Arzoù kinklañ e Pariz.\nEr bloaz 1927 e oa degemeret ar Gwenn-ha-du da vanniel broadel gant an emsav politikel (Strollad an emrenerien da gentañ penn). Diwar neuze e vo degemeret ivez gant an emsavioù sevenadurel, hag ar c'hevredigezhioù lec'hel evel ar C'helc'hioù keltiek. Bannet e veze ar Gwenn ha du e penn an dibunadegoù. Kavet e vez meneg eus ar Gwenn-ha-du er studiadennoù veksillologiezh etrebroadel, er mare-se.\nEr bloaz 1937 ez eus ur Gwenn-ha-du war di Breizh en Diskouezadeg etrebroadel e Pariz gouestlet d'an "Arzoù hag an teknikoù er vuhez vodern". E penn an ti-se e oa Charles Couësnon.\nBerzet e oa bet ar banniel-se meur a wech gant ar Stad c'hall na felle ket dezhi gwelet Breizh o tihuniñ, ha n'eo nemet e-kerzh ar bloavezhioù '60 e vo gwelet mui-ouzh-mui bannieloù Gwenn-ha-du un tammig dre-holl gant nebeut-ouzh-nebeut a ziaesterioù.\nGant freuz ha reuz diwezh ar bloavezhioù 60 (diskrogoù-labour ar vicherourien hag ar studierien, dihun ar stourmoù e Breizh...) e weler ar Gwenn-ha-du oc'h ober berzh (gwelet e vo evel-se gwintet e beg korzenn Iliz-veur an Itron-Varia e Pariz e 1972).\nTamm ha tamm e tihun ar Vretoned, mui-ouzh-mui e vezont sachet gant o sevenadur. Bremañ en deus kavet ar Gwenn ha du e lec'h ouzh talbennoù an tiez-kêr hag ar c'huzulioù-departamant (hini Liger-Atlantel en o zouez evit diskouez mat emañ e Breizh), pe Kuzul-rannvro Breizh. Dispaket e vez e-kerzh manifestadegoù hag abadennoù a bep seurt.\nAbaoe miz Ebrel 2009 emañ war blakennoù marilh ar c'hirri eus Rannvro Breizh. Ur stourm a vez renet evit ma vo degemeret ivez evit al Liger-Atlantel.\nE 2018 e lavar ur c'hlasker e oa bet douget ur gwenn-ha-du gant ur soudard e dilestradeg ar 6 a viz Mezheven 1944 : http://www.letelegramme.fr/bretagne/histoire-un-gwenn-ha-du-au-debarquement-03-06-2018-11980689.php?cx_tag=trend&cx_navSource=CxRecPourVous&cx_artPos=1#cxrecs_s\nBannieloù Breizh istorel ha orin arouezioù ar vro[kemmañ | kemmañ ar vammenn]\nBannieloù kentañ[kemmañ | kemmañ ar vammenn]\nBanniel Rouaned Breizh hervez Divi Kervella ha Mikael Bodlore-Penlaez\nN'eus mammenn ebet a ginnig ar bannieloù implijet gant ar rouaned hag an duked eus Breizh a-raok an XIvet kantved. An dave kentañ o c'hinnig ur banniel a zo kavet e-barzh Kan Roland hag a veneg ur banniel "gwer gant seizh sant Breizh" hag a vije bet gwerniet e fin ar Grennamzer Uhel.\nHervez Divi Kervella e veze gwerniet gant rouaned Breizh en IXvet kantved ur banniel gwenn gant ur vandenn ruz, a vije bet un eeunadur eus an Aerouant ruz a veze gwerniet gant ar Vrezhoned ha miret gant ar Gembreiz hiziv c'hoazh. Deuet eo ar soñj-se dezhañ diwar ur mignadur ha diwar bannieloù kozh Egineg ha Lanneur, ha niver bras degouezhioù an daou liv-mañ war skoedoù pennoù-bras e-kichen an Duked.\nSkoed an tiegezh Dreux[kemmañ | kemmañ ar vammenn]\nPêr Dreux, abalamour d'e oa an eil henañ eus e familh, a ranke lakaat un aezhenn war skoed e diegezh. Peogwir e zlee mont da veleg en devoe dibabet lakaat ur c'hrennbalefarzh gant erminiged.\nDivi Kervella, Emblèmes et symboles des Bretons et des Celtes, Coop Breizh, 1998, 2005, ISBN 2-84346-044-1\nDivi Kervella ha Mikael Bodlore-Penlaez, Guide des drapeaux bretons et celtes, Yoran Embanner, 2008. ISBN 978-2-916579-12-2.\nPhilippe Rault, Les drapeaux bretons de 1188 à nos jours, Coop Breizh, ISBN 2-84346-034-4.\nBannieloù Breizh, kement tra a ouzer diwar-benn bannieloù Breizh (e Brezhoneg)\nDifennet diskouez ar Gwenn-ha-Du e Gwengamp\nJohn Kerry gwisket gant ur rochedig marc'hhouarner warni ar gwenn-ha-du []\nAdtapet diwar « https://br.wikipedia.org/w/index.php?title=Banniel_Breizh&oldid=1923336 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/132 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/132\nzet var ar blasen public pere a gri an eil d’egile, hag a lavar : Sonet hon euz deoc’h gant ar fleüt, ha n’hoc’h euz ket danset, canet hon euz deoc’h canouennou hirvoudus, ha n’hoc’h euz ket skulliet a zaelou. (33) Rag Ian ar Badezour a zo deuet, hep debri bara, nag eva gwin ; hag e livirit : Eun drouk spered a zo enhan. (34) Mab an den a zo deuet, o tibri hag oc’h eva, hag e livirit : Setu aze eun deber hag eun ever, eur mignon d’ar bublicaned ha d’ar bec’herien. (35) Mes ar furnez a zo bet justifiet gant he holl vugale.\n(36) Eur Farizian, o veza pedet Jesus da zond d’he di da zibri assambles ganthan, ez eaz en ti ar Farizian-ze, hag en em lekeaz ouz taol.\n(37) Hag eur vaouez euz a gear, pehini a oa eur plac’h a vuez fall, o veza klevet e oa ouz taol, en ti ar Farizian, a zigassaz eur bessel alabastr, leun a eol a c’houez-vad. (38) Hag oc’h en em zerc’hel adre ouz treid Jesus, o wela, e commansaz da c’hlebia he dreid gant he daelou, hag e sec’he anezhe goude gant he bleo, o pokad d’he dreid, hag oc’h eolia anezhe gant an eol a c’houez-vad. (39) Ar Farizian pehini hen doa pedet anezhan, pa velaz kement-se, a lavaraz enhan he-unan : Ma vije an den-man eur profet, ec’h ouvezje piou eo ar vaouez a douch outhan, ha penaos ez eo eur plac’h a vuez fall.\n(40) Neuze Jesus, o komz, a lavaraz dezhan : Simon, eun dra em euz da lavaret d’id. Hag hen a respontaz : Lavar eta, Mestr. (41) Eun den hen doa daou all hag a dlie arc’hant dezhan, unan anezhe a dlie pemp kant diner, hag egile hanter-kant. (42) Hag, o veza n’ho doa ket peadra da baea, e tiskargaz anezhe ho daou euz ho dle. Lavar d’in eta, pehini anezhe ho daou a garo anezhan ar muia ? (43) Simon a respontaz : Me a gav d’in ez eo an hini hen deuz bet ar brassa diskarg. Jesus a lavaraz dezhan : Barnet mad ec’h euz.\n(44) Neuze, o veza troet ouz ar vaouez, e lavaraz da Simon : Ha gwelet a rez-te ar vaouez-ze ? Deuet oun en da di, ha n’ec’h euz ket roet a zour d’in evit gwalc’hi va zreid ; mes hou-man he deuz gwalc’het va zreid gant he daelou, hag he deuz ho zec’het gant he bleo. (45) Te n’ec’h euz roet pok e-bed d’in ; mes hou-man, abaoe ma’z oun deuet en ti, n’he deuz ket ehanet da bokad d’am zreid. (46) Te n’ec’h euz ket skulliet a eol var va fen ;\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/132&oldid=125225 »


Reflexionou christen var ar vesventi - Wikimammenn\nReflexionou christen var ar vesventi\nLedan, 1853 (p. 1-16)\nREFLEXIONOU CHRISTEN VAR AR VESVENTI.\nSetançou tennet eus ar Scritur Sacr a eneb ar Vesventi.\nBaleomp gant modesti ha gant honestis, evel ma valeer en deiz ; n’en em abandonit qet d’an debauch, na d’ar Vesventi, na d’al lubricite, na d’ar sican, na d’an avi. (Rom. 13-13.)\nLaqit eves eta na deufe ho calon da galedi dre re a cher vad hac a vin, ha dre an droublien eus ar vuez-mâ, ha na deufe an deiz terrupl d’ho surpren en eun taol count. (S. Luc. 21. 24.)\nMaleur deoc’h-hu pere a zo crén da eva, hac a laca ho cloar oc’h ellout eva calz ! Maleur deoc’h-hu pere a glasq ho cloar oc’h en em vesvi hac o vesvi re-all ! Maleur deoc’h-hu pere ne zavit diouz ar mintin nemet evit debri hac eva betec an nôs, bete ma vezo ho penn pounner gant ar güin ! Abalamour da guementse en deus an ifern ledanneat e entraillou ha digoret e c’hinou evel eun abym infinit (Isaï. ch. 5.)\nNac an dud impudic, nac an dud abominabl, nac al laëron, nac an dud avaricius, nac ar Vesverien, nac an dud vechant, nac ar re a guemer injustamant madou o nessa, ne antreint qet er rouantelez eternel. (1. Cor. 6.)\nNa boulsit qet da eva ar re a gar ar güin, rac ar güin en deus lazet calz a dud. An tân a aprouv caleder an houarn, hac ar güin evet hep moderation, a ro da anaout ar galonou orgouillus. Ar güin evet gant moderation, a ro evel eur vuez nevez ; mar qemerit anezàn gant moderation, e viot sobr hac eürus. Mes petra eo buez eun den pehini en em ro d’ar Vesventi ? Eur vuez mizerabl eo. Eus ar Vesventi e teu ar goler hac alies collou bras : ar Vesventi a zo eun tourmant evit ar c’horf hac evit an ene. Ar Vesventi a rent an den afrontet, el laca da goueza, a lam digantàn e nerz, hac a zo caos da veur a hini da veza pistiguet. Na evit qet re : nebeut a vin a zo avoalc’h evit eun den reglet mad. (Eccli. 31.)\nEul labourer mesvier ne vezo biqen pinvidic. (Ecc. 19.)\nDa biou e vezo lavaret maleur ? Da dud piou e vezo lavaret maleur ? Piou eo en devezo sican ? Piou a gouezo er fôs ? Piou eo en devezo bazadou hep rêzon ? Piou a vezo gouelet rus pe drouc-livet e zaoulagad ? Ha n’en dê qet ar re a dremen o amzer oc’h eva, hac a guemer o flijadur o lipat ar gouer ? (Prov. 23-19.)\nSònjet e meus em c’halon refus d’am c’horf ar blijadur da eva, evit ma teuyo va ene da antren en hent eus ar furnes, ha ne deuyo qet d’en em goll en hent eus ar follentez. (Eccli. 2.)\nSantimant darn eus an Tadou Santel var ar Vesventi.\nHac én a zo netra a rentfe an den disprijaploc’h eguet ar Vesventi ? Eun den mezo a zo evel eur c’horf pehini ne deo na beo na maro ; eun drouc-speret eo, hac e-unan en deus choazet ar stat-se ; eun den clàn eo, mes dre e faot ; eun den disqiant eo, ha den n’en deus truez outàn ; dishenori a ra natur eun den ; inutil eo evit ar vrô, evit e vignonet, evit e guerent hac evit e brofit e-unan. Ar güel anezàn a ra heus, a laca tec’hel dioutàn ; e fêçoun da vale, e vouez, e halan hepqen er rent insupportabl ; mes an drouc bras, an drouc infinit eo ma teu an inclination d’ar Vesventi da serri dôr an ên, da briva eus ar madou eternel, ha goude beza laqeat disprija ha goapât ar Mesvier epad e vuez, er c’hondaon c’hoas d’an tourmanchou eternel eus an ifern. (S. Chrys., hom. 1, d’ar bobl).\nEus a bet seurt dizurziou ne dê qet caos ar Vesventi ! Ar sacreou, ar blasphêmou, al leoudouet, ar mallosiou a heuill peurvuia an debauch ; hac evel ar zobriete eo ar vam eus ar feis, evelse ivez ar Vesventi eo ar zourcen eus ar viçou. Gouelet a rit e toull dôr an ties-se en pere en em dastum evit eva tud mizerabl pere n’o deus qet un habit evit en em c’holoï, ur gouennec evit caout un tam bara, o clasq regli ha gouarn pep tra er rouantelez hac en Ilis. Parlant a reont hep gouzout petra a leveront, o credi o deus o-unan an oll galiteou hac an oll dalanchou. Ar brassa enor evito eo eva muyoc’h eguet ar re-all ; gounideguez ar sizun a zo teuzet en un devez ; sevel a ra sican ; en em ganna a rear, hac ar goad en em guemesq gant ar güin ; ar c’horf ne all mui en em zouten ; ar speret a zo collet ; an teod a zo bisteod… ar visach drouc-livet ha stenet a rent ar Mesvier eun objet a horrol. (S. Amb. de Elia et jejunio).\nAr Mesvier ne verit qet e ve truez outàn, rac e-unan eo en em laqeat dindan domination an drouc-speret. Evel idolou ar bayanet, en deus daoulagad, ha ne vel qet ; diouscouarn, ha ne glêo qet ; treid ha daouarn eus a bere ne all qet en em servicha : en douguen a renqer evel eun den maro, epad ma teu qement hini er gouel d’e goapât ha d’e insulti. (S. Basil).\nPetra eo ar Vesventi, ha petra a rànqer da gredi var ar sujet-se.\nAr Vesventi a gonsist er blijadur dizordren a guemerer oc’h eva.\nEun den a zo mezo, pa na ell muy, goude beza evet re, en em bossedi e-unan ; pa nê muy mestr da gomandi d’ar santimanchou eus e ene, na d’ar mouvamanchou eus e gorf, evel ar bale, ar parlant, etc.\nChetu amâ ar pez a zesq deomp an theologianet beza pec’hejou grevus ha marvel er matier-mà :\nAr Vesventi, eme Sant Thomas, a zo pec’het marvel, pa deu eun den d’en em briva volonteramant eus e rêson, o c’houzout e ra dre guementse eun dra fall. Arabat eo credi gouscoude ne vet coupabl a bec’het marvel nemet pa goller ar rêson, rac alies meurbet ec’h erru e zoar coupabl a bec’het marvel hep coll antieramant ar rêson :\n1° Pa noazer considerablamant d’ar yec’het oc’h eva re ;\n2° Pa deu an den, dre ar boesson, d’en em renta incapabl da ober al labouriou pere a dle da ober ; pa na ell muy en em acquitta eus e zeveriou, evel ma zeo asista en oferen eun deiz en pehini eo oblijet d’e c’hlêvet ;\n3° Pa deu eun den da en em abandouni alies da eva re, en hevelep fêçon ma rafe e zoue eus e gôf, evel a lavar an Abostol, hep sònjal e netra all ebet, hep caout sourci all ebet, hep clasq plijadur all ebet nemet da eva ;\n4° Pa deuer da derri yuniou an Ilis, evit contanti an inclination da eva ;\n5° Pa eller anaout dre eun experianç maleurus penaos goude beza evet e pec’her a enep ar feis, e vlasphêmer, ec’h en em sicaner, e lavarer comziou fall, pe e rear actionou dishonest ;\n6° Pa en em exposer gant anaoudeguez da goll ar rêson, ha n’e c’holfet qet ;\n7° Pec’hi a rear c’hoas, pa vezer caos d’ar re-all d’en em vesvi ; pa roer re da eun all da eva evite vesvi ; pa ne virer qet ouz eun den d’en em vesvi, mar gueller en ober, pe dre autorite, pe dre avizou mad.\nAr Mesvier a bec’h marvelamant ouz en em vesvi e-unan, hac o lacât ar re-all d’en em vesvi ; mes ouspen ze, en deus c’hoas da respont eus an oll grimou pere a eller da goumeti er Vesventi, abalamour ma en deus güelet ha dleet sònjal penaos er stat-se e zoa capabl da goumeti pep seurt faotou, hac abalamour ma voa oblijet da gonservi e rêson, evel ma en ordren an natur. Eun den mezo a zo eta coupabl eus ar sacreou, blasphêmou, actionou fall, etc., pere a goumet er stat-se en pehini eo en em laqeat dre e volontez e-unan.\nEffejou ar Vesventi var an Ene.\nSant Yan-Chrisostôm, en eur barlant eus an differanç a zo etre ar pec’het a Vesventi hac ar pec’hejou-all, a lavar penaos ar pec’hejou-all ne broduont nemet effejou a bell, e leac’h ar Vesventi a zo ar sourcen eus a bep seurt pec’hejou. Evelse ec’h aller lavaret penaos eun den sujet d’ar Vesventi en deus ennàn e-unan ar sourcen eus an oll grimou.\nNe zeus eta netra, eme c’hoas ar memes Sant, a rafe qement a blijadur d’an diaoul evel güelet eun den sujet d’ar viç-mà ; ne dê qet necesser e boulsa da grimou all, ar Vesventi e-unan el lacaï d’o c’houmeti oll. Ar Vesventi a zo eur vam griminal pehini a laca bemdez er bed bugale c’hoas goassoc’h eguet-hi.\nSant Augustin a antren ivez er memes santimant, pa lavar penaos an hini a zo sujet d’ar Vesventi ne goumet qet hepqen eur pec’het, mes a zo e-unan pec’het, evel teuzet ha chenchet en pec’het.\nAn Tadou Santel a lavar a ur voues penaos ar Vesventi eo ar zourcen eus an oll grimou ; ha na gredit qet e lavaront muyoc’h eguet a zo güir : ar breuven a zo sclear hac eas da rêi. Examinit Gourc’hemennou Doue, hac ec’h anavessot ne zeus hini anezo a enep pehini ar Mesvier ne n’em rent coupabl en eur fêcon indign.\nAr Vesverien a zo coupabl a enep ar Gourc’hemen qenta.\nHa lavaret a eller e rent ar Vesverien da Zoue an hommach souveren pehini a dleont dezàn, hi pere, herves Sant Paol, ne anavezont qen Doue nemet o c’hôf ; hi pere n’o deus qen gout, qen sourci nemet da gontanti o zansualite ? Selaouit o c’hanaouennou pa vezont mèzo : ha meuleudiou Doue eo a ganont ? Ha diouz an nôs, araoc mont da gousqet, hac ober a ellint-hi o fedennou evel ma tle peb christen o ober ? Penaos ec’h elfent pedi, pa ne ouzont qet petra a reont ?\nAr Vesverien a zo coupabl a enep an eil Gourc’hemen.\nPetra a zo caos eus a guement a zacreou, a vlasphêmou qen horrubl, a guement a gomziou a enep ar religion, a enep ar vêleyen, etc. ? Ha ne dê qet ar Vesventi evit an ordinal ?\nRemerq. — Eun den mèzo pehini ne voar petra a lavar, ne ell qet beza prudant en e gomziou : lavarat a ra ar pez a deu en e benn, hep reflexion , hep moderation, hep reserv ebet ; lavarat a ra eus ar re-all an oll drouc a voar hac an hini ne voar qet ; lavarat a ra ar c’homziou loussa a enep ar Religion, a enep ar vodesti, dirac bugale, memes dirac e vugale e-unan ; cana a ra chansoniou fall, hac, hep e sònjal, e had en drô dezàn ar goal exempl hac ar gorruption, hep ma ve gouscoude excusaploc’h.\nPerac en em lacât er stat-se a follentez ? Allas ! alies e lavar traou pere a garfe goude ze beza tavet ; trahissa a ra e zecrejou, e interest, e enor, e gomerç, e afferiou. Ar Mesvier a zo hevel ouz eur veren pehini a lès ar sclêrijen da dremen dreizi. Evelse tromplerien fin a vel petra a zònch, hac a obten digantàn aranjamanchou pe varc’hajou control d’e interest. Pa vez divorfilet ha deuet ennàn e-unan, en deus qeus o velet pez seurt marc'hajou en deus great e clasq o zerri ; mes re zivezat eo, siouas evintàn !\n(Beilladegou ar Presbytal.)\nAr Vesverien a zo coupabl a enep an drede Gourc’hemen.\nPeguement n’en dê qet profanet an drede Gourc’hemen ! An deiz santel eus ar Zul, deiz an Autrou-Doue a zo deuet da veza deiz an drouc-speret ; an deiziou a zilvidiguez a zo deuet da veza evit ar Vesverien deiziou a zaonation ; ar Vesverien a chench an deiziou a c’hraç hac a vizericord en deiziou a zizurz hac a bec’hejou. D’an deiz santel eus ar Zul, Doue a c’halv ar bopl fidel d’an ilis evit selaou e lezen zantel, adori ar mysteriou eus ar Religion, ha receo e c’hraçou ; evelse ive an drouc-speret a half d’e ilis (d’an tavarniou) ar re a aparchant outàn, ha pere, siouas ! a zo fidel d’en em gaout en e assambleou, en pere e parlantont e langach, e tesqont e lezennou hac e uzachou. Eas eo compren eo an davarn ilis an diaoul, hac evit qementse, gouelit petra a dremen en ilis Jesus-Christ : cana a rear enni meuleudiou Doue, hac en davarn, en ilis-se eus an diaoul, e caner chansoniou evit eva, chansoniou dishonest, composet gant ministret Satan ; ne glêver eno nemet comziou sot ha libertin. En ilis Jesus-Christ eo eun dra caer meurbet gouelet an union eus ar bopl fidel pere n’en deus oll nemet eur vouez hac eur galon evit meuli Doue : en ilis an diaoul (en davarn) ne zeus nemet trous ba dizurs : e leac’h ar c’hleyer pere a c’halv ar bopl fidel da dy an Autrou-Doue, ne glêver nemet trous ar picherou, trous ar gouer, pehini a zigaç bep moment da vemor d’ar Vesverien e maïnt en ty Satan. An deiziou Sul, pere a dlefe beza ar re zantela etouez ar gristenien, eo an deiziou en pere e pec’h muya ar Vesverien, en evelep fêçon ma c’helfet lavarat penaos supprima ar Zul a ve evita eun infinite a bec’hejou d’an dud·se, pere ne dennont james muy varnezo coler an Autrou-Doue eguet en deiz-se, pehini en devoa roet dezo evit meritout e c’hraçou hac e vizericord.\nAr Vesverien a zo coupabl a enep ar bévare Gourc’hemen.\nPez seurt respet, pez seurt oboissanç o devezo bugale Mesverien evit o c’herent, pere a zifenno outo freqanti an tavarniou ? Ar vugale-ze ha ne reont-hi qet goab eus o zud dirac an oll ? Ha ne c’hoarzont-hi qet dezo en eur eva boutaillad, hac en eur lavaret e zint tudigou simpl pere ne ouzont qen nemet radoti ? Peguement a boan, a nec’hamant evit ar guerent ! Pet güech ne dint-hi qet oblijet da veilla bete pell en nôs evit gortoz o mab mesvier, pehini, hep sònja en cosni e dad hac e vam, a guntunu e zebauch hac a c’hoars eus a chagrin e vam hac eus a c’hourdrouzou e dad ?\nEus a bers ar guerent. — Pez seurt instruction a ell réi d’e vugale eun tad Mesvier ? Penaos ec’h ello beilla var o c’hundu ? Penaos ec’h ello an tad repren e vugale pa o güelo oc’h heuill e exempl, o freqanti compagnunesiou fall, oc’h en em goll, hac en distro d’ar guear o trêti o mam evel eur zervicheres, hac oc’h e insulti evit e avisou mad ? Petra a lavaro neuze an tad, pehini eo ar c’henta da redet d’an tavarniou, ar c’henta da injuria ha da voal-drêti e bried ? Penaos ec’h elfe rebech o viçou d’e vugale, o veza vicius e-unan ? Sònjal a rai ne servichfe qet calz dezàn parlant : hac en effet, mar parlant, e velo souden peguen nebeut a gâs a rear eus e avisou. Pez seurt effet a rafe e gomziou ? E exemplou fall o deus muy a nerz evit cundui e vugale en hent eus ar viç.\nAr Vesverien a zo coupabl a enep ar bempet Gourc’hemen.\nLavaret a eller penaos eo ar Vesventi ar pen-caos, da nebeuta evit an ordinal, eus ar muntrou pere a zo difennet dre ar bempet Gourc’hemen. Pa seller piz, e c’hanavezer ne vez great casi muntr ebet gant eun den pehini a ve var yun. Pa vez pounner ar penn dre ar boesson, e zoar nebeut dispozet da zoufr eun injur, ha disposet mad da injuria ar re-all : en em facha, en em goleri a rear, en em sqei, etc… Ha calz a dud maleurus a zo er prisoniou (calz memes er galeou), pere ne vijent qet eno, ma n’en divije qet ar Vesventi roet dezo an ardisèguez criminal a enep o nessa.\nAr Vesverien a zo coupabl a enep ar c’huec’hvet Gourc’hemen.\nAn oll a voar penaos ar güin, ar cher vad hac an impurete a zo compagnunezou pere n’en em separont cazi morse, ha Sant Paol a zifen ar Vesventi, abalamour al lubricite en em gav er güin.\nAr Vesverien a zo coupabl a enep ar zeisvet Gourc’hemen.\nDarn a zastum en tavarniou dle pere a ouzont ne ellint qet da baëa, ha pere ne baëint biqen ; darn all a zispign en davarn arc’hant pehini a eljent hac a dlejent dispign evit paëa o dle. Peguement a laëronciou, a injustiçou eus a bers ar vugale en andret o zud, eus a bers ar zervicherien en andret o mistri evit contanti o inclination da eva !\nRedec a elfemp oll Gourc’hemennou Doue ha re an Ilis, an oll obligationou eus a eun tad a famill, eus eur c’hraouadur, eus eur zoudard, eus eun artisan, etc., hac e ve eas compren penaos ar Mesvier n’en em acquit eus a zever ebet evel ma tle en ober e coustianç. Ar Vesventi, el lavarat a reomp c’hoas, eo ar zourcen eus an oll dizurziou hac eus an oll grimou. Ar Vesventi eo ar c’holl bras eus an ene, ha ma teufe ar maro da sqei subitamant an den-ze er stat a Vesventi, ô va Doue ! pebes sort, siouas ! Bemdez gouscoude e clêvit lavarat : An den-mâ a zo couezet en dour hac en em veuzet, mèzo e zoa ; ennes a zo couezet divar eur voguer pe divar eun ty ; ar charetour-ze a zo bet lazet gant e gar ; eun all a zo bet lazet dindan eur vezen, pe a zo couezet en eur punç, en eur vengleus, hac a zo maro var ar plaç. Pet Mesvier a zo eat er stat-se dirac Doue ! Hac int a zo bet surprenet ! O trista dihun ! Dihuna eus ar Vesventi etre daouarn Doue, pehini a bunis ar Vesventi hac an oll bec’hejou pere a drein var e lerc’h ! Eur Mesvier pehini a varv mèzo a varv en stat a zaonation, ha ne vezo remed ebet evit e valeur. Pa na ell eun den mèzo, scòet gant an taol eus ar maro, na côves, na goulen pardon ouz Doue, na receo Sacramant ebet, ne ell gortos nemet an daonation, hac ar c’holl eus e ene a zo certen.\nEffejou ar Vesventi dre rapport an enor.\nAr Vesventi a zo eur viç qen udur, qen indign eus a eun den, ma ve avoalc’h evit er c’hassât examina piz eun den mèzo, e vanierou ridicul, an dizurz eus e gomziou hac eus e actionou.\nAr Mesvier ne rai mann eus ar pez a lavaror dezàn. An humiliationou a zo nebeut a dra evitàn, hac evit eur banne güin pe güin-ardant ec’h en em humilio ar pez a gueror. An dud honest en disprich, hac a veac’h ma zê supportet eur moment en eun assamble honest : inoui a ra ; dic’houti a ra dre e gomziou sot, ridicul, impertinant ; câs a guemerer outàn, er chasseal a rear gant mez ; tec’hel a rear dioutàn, rac lacàt a ra ar c’halonou da heugui gant ar c’houez eus ar güin, eus ar güin-ardant. Tec’hel a rear dioutàn evel ma teu e-unan peurvuia da dec’hel diouz compagnunez an dud honest, eus a bere ar güel a zo eur boan evitàn, evit en em gaout gant e gamaradet a zebauch hac a libertinach.\nEr stat-se, ma ec’h en em disqüez var ar ru, en disqüezer gant ar bis, e rear goab anezàn, e c’hoarzer dezàn, e lavarer en deus collet e sqiant : ar gristenien vad o deus truez outàn, hac ar vugale en heuill dre zivertissamant.\nCetu ar voyen eus a bebini en em zerviche güechall an tadou e Lacedemon, en horrol eus ar Vesventi : Mesvi a rent esclavet hac o disqüezent d’o bugale, evit ma qemerjent heus ouz eur viç qer mezus, ha spont na goeschent o-unan en eur stat qen dishenorabl.\nSant Chrysostom a c’halv ar Vesventi dishenor an natur humen : Opprobrium generis humani. En efet, pez seurt dishenor brassoc’h a eller da ober da natur an den eguet en lacat da goll e zignite, hac e izellât betec ar gondition eus an anevalet !\nAn den a zo bet crouet evel eun imach, eun hevelidiguez a Zoue ; seulvui ma zeo fur, prudant, devot, sobr, temperant, vertuzus, seulvui hevelloc’h a ze eo ouz Doue. Mes ouz petra eo hevel eur Mesvier nemet ouz eur Mesvier all ? Dre ar Vesventi e coll e zignite, e noblanç, ha n’en deus qet a vez oc’h en em lacât izelloc’h eguet an anevalet memes. An aneval ar muya gourmand ne zébr na ne ev nemet ar pez en deus ezom : pa ve countantet e naoun, ne glasq qet davantach, hac an taoliou ar re rusta memes n’er lacafent qet da eva muyoc’h eguet n’en deus ezom. Mes ar Mesvier ne ell james terri e zec’het : seulvui ec’h ev, seulvui e fell dezàn eva, hac epad ma c’hell lavarat eur gomz, eo evit goulen da eva, peguement benac ma en deus pell zo evet re.\nAr pez a zisting an den diouz an aneval eo ar rêson ; mes mar deu an den dre ar Vesventi da goll ar rêson, e coll dre ze ar pez a zisting anezàn diouz au anevalet all, ha n’en deus mui netra pehini el lacafe huelloc’h egueto.\nAmâ ec’h elfemp ober ar reflexion-mâ, penaos, da viana, an anevalet a zo mad da eun dra benac, darn da zouguen samou, darn da labourat an douar, etc. ; mes ar Mesvier, da betra ef-én mad ? da eva, da eva, ha da netra qen.\nAn dud-se pere n’en dint occupet nemet da veuzi o rêson er güin, d’en em zigradi, d’en em renta hevel ouz an anevalet dre o c’hundu disprijabl hac ifam, ha beva a reont-i ? Nan, nan ; ar seurt tud-se ne vevont qet, pa eo güir ne reont usach ebet eus o rêson. O buez a zo eur c’housq, pe, evit lavarat güell, eur maro, pa eo güir e zint maro evit ar rêzon hac evit ar graç.\nAn Tadou Santel o deus parlantet er memes fêçon, ha dibaut a vech e comzont eus ar Vesventi hep lavarat eo ar Mesvier hevel ouz eun aneval. Sant Basil el lavar expressamant : « An temperanç eo a ra an dud ; ar Vesventi a chench an dud en anevalet. » Ar Vesventi a uz an den, a zivoëd e benn, a ra dezàn coll ar memor, ar rêson, ar speret ; chetu perac e veler Mesverien côs pere ne ellont qet memes eva ur verennad güin hep coll ar rêson, ha pere a zo atao evel tud sot, diot, incapapl da c’houarn o zieguez, da regli o aferiou, ha d’en em gundui o-unan ; hac eus ar seurt tud-se e lavarer : Chetu aze eun den uzet ha rentet sot dre ar boesson.\nEffejou ar Vesventi evit ar yec’het.\nSelaouit penaos e parlant ar Speret-Santel var ar sujet-mâ : « An den reglet mad en em gontant gant nebeut a vin. Mac’h evit nebeut e cousqot tranqil hac bep poan : an hini a ev re ne cousq qet hac a zoufr poan en e entraillou. An hini a zêbr nebeut a gousco yac’h ; repos a raï betec ar mintin, hac e ene a vezo en peoc’h. » Doue a zo admirabl er fêçon ma en deus disposet pep tra en urz eus an natur. Peguement benac ma o deus an dud troublet an urz naturel-ze, Doue a zalc’h cuzet ennàn instructionou secret pere hor c’hundu d’ar c’hraç. Fellout a ra da Zoue e teufe ar rêson da gundui ha da regli ar sqianchou naturel, hac an den, er c’hontrol, a fell dezàn e teufe ar sqianchou naturel da gomandi d’ar rêson ha da guemeret o flijadur : ac’hano e teu ar gourmandis evit an debri hac an eva, hac ar Vesventi, dishenor an natur humen. Mes Doue, eme Sant Augustin, a laca urz en dizurziou-ze memes : ar boan a heuill ar blijadur, hac ar c’hrim a zo eur bourreo evit an den coupapl : an den a ra re en deiz, a goll ar repos en nôs ; ar c'horf maguet gant re a zelicatiri a zoufr clénvejou poanius ha mezus bras ; hac alies eur vuez tremenet en debauch hac el libertinach, a échu dre eur languis impossubl da barea, pe dre ar maro en creiz an nerz. An den moderet, er c’hontrol, eme ar Furnes, a gousq tranqil hac en deus eur yec’het parfet. Evelse an den a anavez dre experianç penaos ar blijadur güirion, pehini ne lès remors ebet var e lerc’h, eo disprijout ar blijadureziou.\nEffejou ar Vesventi diouz costez ar madou.\nNe dê qet necesser en em arrêti amàn da brouvi eun dra qer sclêr dreizi e-unan, anavezet gant an oll, ha desqet bemdez gant an experianç. Eur Mesvier n’en deus sourci ebet eus e aferiou ; e barqeyer ne maïnt qet e stat-vad ; e labouriou, e c'hounideguez a zo great re zivezat, great fall ; e zouar a brodu nebeut ; e zomestiqet o velet ne mà qet ganto ar mestr evit o c’hundui, n’en em lazont qet o labourat. Considerit c’hoas penaos e teu ar Mesvier d'en em revina : ma en deus eur parc benac, e verz anezo tam-ha-tam ; goude beza evet talvoudeguez e zouarou, e verz leve e vreg, hac eus a broprietour e teu da veza fermour… fermour, ne baë qet e Vouel-Mikeal ; berna a ra dle var dle ; ne ell mui paëa ; e vestr er poursu ; an urcherien a laca arrêt en e dy ; ar pezic a chome gantàn a zo güerzet var ar plaç… Chetu én hep ty, hep arc’hant : petra e teuyo-én da veza ? petra a rayo ? cuntinui da eva. E zort truezus a ra nebeut a impression var e galoun caledet ; en em gonsoli a ra en bêr amzer. Va divrec’h a zo mad, emezàn, labourat a rìn diouz an deiz, ha chetu én labourer diouz an deiz, condaonet da labourat a zalec ar mintin betec an nôs evit gounit eur goënnec benac.\nDa betra e cundu ar panchant evit an eva ? Da goll eun amzer precius. Pet moment, pet devez collet gant al labourerien hac an artizanet Mesverien ! Goude pep gouël eo necesser tremen eun devez o feneanti hac oc’h eva, hac epad an amzer-ze petra a c’hounezer evit en em vaga ha maga eur vreg ha calz a vugale ?… Daou goll en unan : chom hep gounit ha dispign muyoc’h. Gounideguez eur sizun labour a zo teuzet da Zul en davarn ; ar Mesvier ne oar espern netra. Den hep caloun, o tispign ar pez a dlie servichout da vevanç e vreg hac e vugale maleürus, pere a lès da zua gant an naoun hac ar vizer : ha goude qement-se, petra a chom en eur famill ? Ar baourentez, ha truillou paour evit en em c’holoï. Pet tieguez en o eas, pe a dlije beza en o eas, a zo revinet dre ar Vesventi ! Pet paour ne aller qet da gounta pere ne dint paour nemet dre o faot !\nEur filosof ancien o velet güerza ty eur Mesviér evit paëa e zle, a lavare gant calz a rêsoun : Doueti a rèan pell-zo e tlie an ty-ze pehini a yoa ato leun a vin, rejeti eun devez benac an hini a chome ebars.\nEffejou ar Vesventi evit ar peoc’h en tièguez.\nEn lavaret hon eus diaraoc : ar Vesventi a zo ar penn-caos eus a vil sican, eus a vil disput. Qement-mà a zo güir dreist peb tra etre eur pried Mesvier hac eur vreg, pehini a vouel var e zizurziou. Petra a erru ? er gouelet a rear bemdes : eur vreg maleürus a vouel, a huana, coll a ra patiantet, en em facha, en em goleri a ra a enep e fried pehini a deu mezo d’ar guear pe a rànqer mont da guerc’hat d’an hostaliri. Ar chagrin, an dizesper, a laca ar paour qeas greg-se er meas anezi he-unan. Pet leoudouet ! pet mallos ! pebes coler ! pez seurt trêtamant abers an hini a dlie he difen !\nAr Mesvier a zo chomet divezat en davarn, e vreg paour, mantret, a zo azezet var an oalet ouz er gortoz, hac a grën en eur zonjal er pez a vel qellies a veach. — Erruout a ra en creiz an nôs pe vardro goulou-deiz : er c’hlêvet a rear a bell ; cana, crial, blêjal a ra : erruout a ra en qever an nôr, e digueri a ra gant eun taol troad. Pez seurt buez a ya da gomanç en ty ! E gomziou qenta oc’h antren a zo blasphêmou horrupl. Hevel eo ouz eul leon en fulor ; goulen a ra da zêbri hac e roer dezàn ; ne dê qet countant, hac e comanç a nevez ; pedi a rear anezàn da en em galmi, hac e fulor a gresq ; teuler a ra var an douar ar pez a zo preparet dezàn, hac ar plat var behini eo servichet ; terri a ra qement a gouez dindàn e zaouarn ; stéqi a ra e dreid ; dansal a ra var an tàn ; gourdrous a ra da vrujuna peb tra. — Inutil eo d’ar vam dezolet qemer etre he divrec’h he c’hrouadur bian evit calmi al leon furius-se, netra na ell e arrêti, hac ar c’hraouadur ne vezo qet muyoc'h respetet eguet e vam, eürus c’hoas o daou, pa ellont tec’hel eus an ty, exposet evit güir d’ar goal-amzer, mes da viana delivret diouz coler ar Mesvier. Hac ar Mesvier pehini a ra qement-se a zo eun den ? eun tad a famill ? eur penn tieguez ?\nDeoc’h en em adressàn eta bremâ, Mesverien, hac e lavaràn gant ar profet Joël : « Dihunit eus ar c’housq terrupl en pehini oc’h evel sebeliet. Scuillit daëlou c’huero var ar stat deplorabl en pehini e languissit abaoue pell amzer. » N’en em gontantit qet da scuilla daëlou ordinal, ululate, hirvoudit ha yudit gant glac’har, c’houi pere a ev güin hep moderation, ha c’houi ive pere a ev gant plijadur ha dre sansualite, expergiscimini ebrii et flete et ululale omnes qui bibitis vinurm in dulcedine, rac danjer bras a zo ma comancit da eva dre blijadur, na deufac’h da en em gustumi da eva re ; hac ar memes profet a ro c’hoas eur rêzoun-all : abalamour ar güin a vezo tennet eus ho qinou. Ha fellout a ra deoc’h tremen ho puez o veva evel eun aneval hac ancounac’hât atao ho condition a zen, a gristen ? Ha felout a ra deoc’h beva atao evel tud pere n’o deus na caloun, nac henor, na dignite ? En em anavezit eta ; gouelit ho tizurzou tremenet ; grit eur binijen sincer ha chenchit antieramant a vuez. Dihunit, goüelit, hirvoudit, yudit dre ho clac’har. Ululate.\nEn em adressi a ràn ive deoc’h-hu pere a freqant ar Vesverien hac a zo o mignonet, hac hoc’h exhortàn da evita o c’hompagnunez ha da dec’hel a grenn diouto. O c’hompagnunez a zo danjerus evel eur c’hlénvet spegus, hac a dra sur e teufet da veza hevel outo. Ouspen-ze, mad eo ec’h anavessent e tec’her diouto, evit ma teuy ar vez (mar dint c’hoas capabl da gaout mez), d’o lacàt da antren enno o-unan.\nPlijet gant misericord an Autrou-Doue goloï a gonfusion qement hini a zo sujet d’ar viç detestabl-ze, evit ma teui ar vez d’en em velet disprijet ha rebutet, d’o c’hontraign da renonç d’o dizurs ! Pedomp-oll an Autrou-Doue da imprima en caloun ar Vesverien eur volontez ferm d’en em voderi, evit ma c’hellint evelse repari o buez fall tremenet, rei exempl vad d’o nessa, pere o deus alies scandalizet dre o exemplou fall, ha meritout dre ar gundu-ze an eürusted eternel.\n(Beilladegou ar Presbytal).\nPetra eo an Davarnerien ; pehini eo o dever.\n(Tennet diouz Beilladegou ar Presbytal.)\nEun den a varvas dre accidant, ha mèzo mic-dall.\nAn Autrou Durand a gav an tavarnier en ty pehini an den maleürus-se a voa en em vesvet. Ober a ra dezàn rebechou : c’houi, emezàn, a zo caos eus an accidant-se.\nAn Tavarnier. — Me ?\nAn Autrou Durand. — Ia, c’houi ; c’houi oc’h eus mesviet an den-ze.\nAn Tavarnier. — Me ne m’eus qet pedet anezàn d’en em vesvi, ne m’eus-én qet contraignet da eva.\nAn Autrou Durand. — Qement-se a ell beza guir ; certen eo gouscoude ec’h eus roet dezàn ar pez a gare da eva. Ha ne dliac’h-u qet refus dezàn, pa oc’h eus santet en devoa avoalc’h ?\nAn Tavarnier. — Ah ! ah ! me ne ellàn qet refus da rêi da eva d’ar re a c’houlen.\nAn Autrou Durand. — En ober a ellac’h, hac en ober a dliac’h : mil güech eus lavaret deoc’h en em rentec’h coupabl o vesvi an dud.\nAn Tavarnier. — Ha c’houi a falfe deoc’h e crocfen en o diouscoas evit o lacât er meas eus va zy ?\nAn Autrou Durand. — Heb douetanç ; er fêçon-ze pe en eur féçon-all, ne rafac’h nemet ho tever, pa na dint qet rêsonabl avoalc’h evit selaou hoc’h avizou.\nAn Autrou Durand. — Selaouit, va mignon : Beva a rànqit, güir eo ; mes ne dleit qet mesvi ar re a ya d’ho ty.\nBeva a rànqit, mes nonpas divar goust qement a dud pere a revinit, o terc’hel en ho ty epad daou, tri, pêvar devez tadou a famill, artizanet, pere, evit eva o-unan, ne roont qet eun tam bara da zebri d’o bugale.\nBeva a rànqit, mes sònjit ivez e rànqot mervel, ha penaos e credot-hu aparissa dirac Doue gant eur goustianç samet eus a guement all a bec’hejou, eus an oll bec’hejou eus a bere oc’h caos o lezel an dud-se d’en em vesvi en ho ty d’ar Goueliou ha d’ar Zuliou.\nBeva a rànqit, mes laqit urz vad en ho ty ; na bermetit qet ennàn comziou a enep ar religion hac an honestis christen ; na bermetit qet ennàn antretienou particulier entre ar baotret yaouanc hac ar merc’het yaouanc ; na roit qet da eva epad an ofiçou, particulieramant d’ar re eus ar barres ; na zigorit qet ho tôr d’ar Vesverien ; refusit da eva d’ar re a zo anat ar güin varnezo ; pedit ar re a zo erruet er poent-se, hep ma veac’h coupapl, d’en em denna qüit. Accomplissit en ur guer an oll deveriou comandet gant ar justiç, ar garantez hac ar Religion, hac e vevot gant honestis ha gant henor. An oll dud a fêçon a yélo d’ho ty, abalamour ma vezint assuret n’en em vesvint qet ennàn. Calz a dud a ranq monet d’an tavarniou evit o aferiou, o c’herent, o mignonet : ma ve eun tavarnier pehini a laqafe urz vad en e dy, ar re-ze oll ne felvesse qet dezo mont e leac’h all.\nAu davarnerien ne gredont qet laqat ar Vesverien er-meas eus o zy, na refus dezo da eva ! Ia, epad ma ell ar Vesverien-ze paea ; mes an davarnerien n’o deus aoun ebet evit laqat ermeas ar Vesverien anavezet evit paeamantourien fall ; n’o deus aoun ebet evit o laqât ermeas, pa na ellont muy eva : neuze o laqeont ermeas hep truez ebet, en creiz an nôs, dre an amzer ar rusta, hep en em chagrina da c’houzout pe e perissint en hent, pe ne raint qet.\nEun tavarnier a zo oblijet, dre e etat, da viret na ve Doue offancet en e dy. Mes petra a ra-én ? Ne sell qet pe en deus bet avoalc’h an hini a antre en e dy, pe n’en deus qet bet : ne zònch nemet da rêi da eva ha da brofita. An oll a voar pebes tapach, pebes dizurz a ve en tavarniou d’an deiziou Sul, d’an deiziou marc’hat, d’an deiziou foar. Mar en em arrêtit e qever dôr eun davarn, e clêfot eno cana, crial, blasfêmi ; e velot o sortial ac’hano tud mèzo mic-dall. Ha coupapl eo an tavarnier ? Ia certen ; n’eus douetanç ebet, pa zeo güir en em rent participant en eun action fall, pe, evit lavarat güell, en mil action fall. Eun tavarnier fall a lès eun infinite a dud d’en em vesvi en e dy, da gana chansoniou fall, da lavarat comziou impi, control d’ar Religion, d’ar burete ; permeti a ra dezo dispen reputation o nessa ; o derc’hel a ra epad an deiz hed-a-hed, da Zul, ha memes epad an ofiçou ; permeti, tenna a ra en e dy tud yaouanc pere en em goll eno, tadou a famill, artizanet paour, pere ne zortiont nemet pa o deus dispignet o güennec diveza. Ar sican, an emgannou, ar gassoniou, ar venjançou, revin ar famillou, dizurziou an tiegueziou, ar maro memes, cetu pez seurt frouez a brodu ordinalamant an tavarniou fall.\nHo ! credit ac’hanòn, va mignon, ho tivrec’h a zo mad, nerz oc’h eus : labourit, e leac’h beza tavarnier ; muyoc’h a fatic ho pezo evit güir, mes ivez hoc’h ene a vezo muyoc’h en assuranç, ha c’houi a vezo muyoc’h henoret.\nAdtapet diwar « https://br.wikisource.org/w/index.php?title=Reflexionou_christen_var_ar_vesventi&oldid=159020 »\nKemmoù diwezhañ degaset d'ar bajenn-mañ d'an 13 Ebr 2020, da 15:06.


Eizved pennad — IV - Wikimammenn\nEizved pennad — IV\nR. Prud’homme, 1903 (p. 237-238)\n◄ Eun oferen bred e giz ar C’hresianed Douar Santes-Anna, douar Frans. — ’Boue pegouls Diabarz iliz Santez-Anna. — Digemer græt da *gannad Frans ►\nDouar Santez-Anna, douar Frans. — ’Boue pegouls ?\n’C’hanta ! setu deut adarre gant ma fluen, ’vel hep gout d’in, hano Frans, hano ma Mamm-Vro vinniget.\nPenegwir he deuz krog, ma stago eta dioustu da skrivan ’pez a reaz vad d’am c’halon a Fransez en kouent Santez-Anna Jeruzalem an 8ed a Wengolo 1901. — Divezatoc’h e kavo an tu da ziskargan ma c’halon a Vreizad.\nWar lein an ti e finv goustadik an drapo glaz-gwenn-ru. Laret ’rafe ’nen unan euz iskili æl Frans, an æl a zo karget da zioall kement hini a zo aman hirie. Petra bennag n’euz aman nemet Fransizien : Fransizien a *ouenn, ’vel ar belerined ha ’vel an Tado Gwenn a ren ar c’hloerdi, Fransizien a galon, ’vel ar skolaerien yaouank. Rag n’am euz ket ezom da laret e ve disket d’ar re-man karout Frans evel eur Vamm ha komz hec’h *yez kaer, ar gallek. Evel-se ’man kont e kement ti-skol pe ti-zikour a zo dalc’het er gær-man gant leaned pe leanezed Frans, hag hen diskoel a reont en eur stignan aliez war o zier an drapo a dri liou.\nTi Santez-Anna, avad, eman al lore gantan. E berc’hen n’eo ket hen na hen euz bugale Frans, mes Frans hec’h-unan. Prenet he deuz anean pevar bla ha daou ugent ’zo, ha n’eo ket gant arc’hant nag aour, mes gant eun dra hag a dalv kalz muioc’h, gant goad he bugale.\nGoude brezel Krime, a oa bet græt d’ar Russed gant ar Fransizien hag ar Zauzon a-gevred ’vit rei skoazel d’an Turked, e fellaz d’ar re-man, deut da vean trec’h, *kinnig eun dra bennak d’o difennerien evit o zrukarekât. Napoleon III, stad ha lorc’h ennan o vean goneet, ha fæ gantan bean dic’haouet a-hent-all, a felle d’ean ober e bautr *larg, ha na c’houle kemer netra. C’houitan ’reaz eno. Dleout ’raje bean goulet eun tamm kresk war ar galloud an euz Frans pell ’zo en Douar-Santel : n’hen reaz ket, siouaz ! ha breman eo kerse ganimp.\nKoulskoude e c’honeaz warnan an Autro de Barrère, a oa neuze hon *c’hannad en Jeruzalem, d’ober d’ean digemer en hano Frans eul læc’h en kær Jeruzalem, koz iliz Santez-Anna, hag eul læc’h all, koz iliz Abou-Gosch, an em gav eun taer leo bennak deus kær.\nHoman a zeblante bean bet ankouaet aboue. Ar bla 1901, ’vel-kent, eo bet roet gant hon gouarnamant da venec’h sant Beneat, gant karg d’he hadsevel. Hen laret hon deuz dija, ha laret ive eo an Tad Beneat, priol beteg-hen en manati Kerbeneat (Finistèr), a zo bet galvet da ren manati Abou-Gosch. Anveet mad eo gant ma lennerien, ha c’hoaz e kavfont anean war o hent.\nAdtapet diwar « https://br.wikisource.org/w/index.php?title=Eizved_pennad_—_IV&oldid=104864 »\nKemmoù diwezhañ degaset d'ar bajenn-mañ d'an 2 Eos 2017, da 09:51.


Filtre en cours : Aides Régionales\nFilierennoù an amzer-da-zont\nRannvro Breizh a sikour ar stalioù labour-douar da cheñch stumm\nAbalamour da lakaat Breizh da vezañ unan eus ar rannvroioù kentañ evit a sell ouzh debriñ mat, e ro ar Rannvro sikour d’ar stalioù labour-douar da cheñch o doareoù da labourat evit mont war-zu ul labour-douar hag a zoujo muioc’h an endro, gant un toullad skoazelloù resis.\nUr skoazell gant ar Rannvro d’an amatourien da sevel filmoù\nTro Vreizh al liseoù\nEmañ Isabelle Pellerin, besprezidantez ar Rannvro karget eus al liseoù, oc’h echuiñ he zroiad gweladennoù distro-skol evit priziañ oberoù fetis ar strollegezh e liseoù Breizh. D’ar Meurzh 11 a viz Here e oa e lise mor ar Gelveneg hag e lise Yann-Vari ar Brizh e Douarnenez, e Su Penn-ar-Bed.\nUr « prest kreskiñ » evit an embregerezhioù bihan-tre (EBT)\nEvit kadarnaat lusk kreskiñ an embregerezhioù bihan-tre (EBT), paot-kenañ e Breizh, emañ ar Rannvro o reiñ lañs d’ur prest nevez gant BPIfrance. Gant an 2 vilion a euroioù a ya d’ober anezhañ e c’hallo ar «prest kreskiñ EBT Breizh» degas ur respont kentañ d’o ezhommoù arc’hantaouiñ.\nAides Régionales Économie Entreprise\nCopie de Copie de Koulzad "chekennoù-levrioù" 2014-2015\nEvit an 10vet bloavezh diouzh renk e vo roet 6 chekenn-levrioù da bep familh e liseoù Breizh, adal miz Mezheven pe e distro-skol miz Gwengolo, evit ur skoazell hollek a 60 € a-berzh ar Rannvro.\nLabour-douar ha neveziñ\nUr programm evit kas war-raok gouennoù Breizh\nKinniget e oa bet ar sizhun dremenet e Gwinien programm oberoù ar Rannvro, a oa bet roet lañs dezhañ bloaz zo, evit kas war-raok ar sevel gouennoù loened eus Breizh erru dibaot.\nStummadurioù yec’hedel ha sokial\nSkolioù leuñvouriezh Brest ha Roazhon : skoaziadoù nevez\nRannvro Breizh, hag a zo karget eus ar stummadurioù yec’hedel ha sokial, a zo o vont da lakaat skoaziadoù nevez e plas evit reiñ c’hoant d’ar studierien da labourat e servij publik an ospitalioù.\n7vet sizhunvezh an neveziñ\nSkoaziadoù d’an embregerezhioù nevezus nevez-krouet\nDa-geñver ar 7vet sizhunvezh gouestlet d’an neveziñ e kinnig ar Rannvro he skoaziadoù evit sikour an embregerezhioù nevezus da gregiñ ganti e Breizh.\nAides Régionales Économie Innovation Recherche


Journal de Renaud Camus, vendredi 23 janvier 2015\ncréée le samedi 24 janvier 2015, 23 h 55\nmodifiée le vendredi 30 janvier 2015, 14 h 07Vendredi 23 janvier 2015, une heure du matin. Mon neveu était très populaire, et manifestement très aimé : il y avait un monde fou à ~~~~ ~~~~~~~~~~~~ — ~~~~~ ~~~~~ ~~~’~~~ ~~’~~ ~~~ ~~~~~ ~~~~~~~ ~~~ ~~~~~. ~~~ ~~’~~~~~~ pas vraiment un ~~~~~~~~~~~~, ~~~ ~~~~ ~~~~~. ~~~~ ~~~~~~~~~~~ ~~~~~~~~~ ~~~ ~~~~~~ ~~~~~~ ~~~~~ ~~~ ~~~~~~~~~ ~~~~~~~~~ ~~~~ ~~~~~ ~~~ ~~~~~~~ ~~~ ~~~~~~~~~~~~~ : ~~~ ~~~~~~ socialement, ~~~~~~~~~~~~~, ~~~~~~~~~~~~~~~. ~~~ ~~~~~ bien content de ~~’~~~~~~ ~~~~ ~~~~~~~~ ~~ ~~~ ~~~~~~~~~~ ~~~ ~~~ ~~~~~, ~~~~ ~~~~~~~~~ ~~~~~~~ ~~~~~ ~~~~~~~~~~, ~~~~~, ~~~~~~~~~ ~~~~~~~~ ~~~~~~~~~~, ~~’~~~~~~~~. ~~~~ ~~~~~~~~~~~~~~ ~~~~~~~ ~~’~~~~ ~~~~~~~ ~~~~~ ~~~~~. ~~’~~~~ de 1955 dans ~~~ ~~~~~~~~~ ~~~~~~~~~~~ ~~~~ ~~~ ~~~~~ ~~~ ~~~~~~. ~~~~~ ~~’~~~~~~~~~ ~~ ~~~ ~~~~~~~~~~~~~ ~~~~~~~~~~~~ (~~~ ~~ ~~~~~~ ~~~~ ~~~~~ ~~~~ ~~’~~~~~~~~~~, ~~’~~~ ~~’~~~ trouve).\nIl ~~~ ~~~~~ ~~~~~~~~~~~, ne serait-ce que ~~~~~ ~~~ Dictionnaire, ~~~~~~~~ ~~~ ~~~~, ~~~ ~~~~~~~~~~~, ~~~~ ~~~~~~~~~ ~~~ ~~~~ ~~’~~~~ ~~~~ l’argot ~~~~~ ~~~~~~~~~~ ~~~ ~~~~~ ~~~~~ ~~~~~~~~ ~~~ ~~~ ~~~~~~~, ~~~ ~~~~~~~~~~ ~~~~~~~~~, très familier — ~~~~~~ ~~~ ~~’~~~ ~~~~ bosser ~~~~~ ~~~~~~~~~~~, ~~~~ ~~~~~~~~, ~~~ boulot ~~~~~ ~~~~~~~~ : ~~~ ~~’~~~~ ~~~~ ~~ ~~~~~~~~~~~ ~~~~~~~ ~~~ ~~’~~~~~~, ~~’~~~~ du…\nIl ~~ ~~~~ ~~~~~~~~~ ~~~~~~~~~ du boulot et ~~~ bosser, ~~~~~ ~~~~ ~~~~~~~~~~~~ ~~~~ ~~~~~, ~~~~ ~~~~~~~~ ~~~~~~~~, ~~~~~~~~~ ~~~~~~~ ~~~~ ~~~~~ ~~~~~ ~~~~~~~, ~~~ ~~~~ ~~~ ~~~ ~~~~~~~ ~~~~ ~~~~ ~~’~~~~~~ ~~~~~ ~~~ ~~~~~~~~~~ du crématorium, ayant ~~~ ~~~~~~~~~ ~~~ ~~~~ ~~ ~~~~~~~~ ~~’~~~~~~~~ ~~~ ~~~~~~ ~~~~~~~ ~~~~ ~~~~ en retard ~~~~~ ~~~~~~ ~~ ~~’~~~~~~, ~~~~~~ ~~~’~~~ ~~~~ ~~~~~~, ~~~~~ ~~~ ~~~~~~ ~~~~~~ ~~~~~~, être en avance ~~~~~ ~~~~~~~~ ~~~~~~~~ ~~ ~~~ ~~~~~~ ~~~~~~~~~~~, ~~~~~~ ~~~ ~~~ ~~~~~~~~~~~ ~~~ ~~~~~~~~~~ ~~~~~~~~~ ~~~ ~~~~ ~~~~~ ~~~~ ~~~~~~~~~~. ~~~ ~~~~~~ ~~~~~~~~~ ~~~~~~ ~~~~~~~~~, ~~~~~ ~~’~~~~~~~~~, ~~~~ mal déconné, et ~~~~~~~~~ ~~~~~~~. ~~~~ ~~~~~, Isabelle, ~~~ ~~~~~~, ~~~~~~~~~~~ ~~~ ~~’~~~~~ ~~~~~~~~ ~~~ ~~~~ ~~~~~~~~, ~~~~~~~ ~~~ ~~~~, ~~ ~~’~~~~~~~~~. ~~~~~ ~~~~~ ~~~ ~~~~~~~~~~ ~~~ ~~~~~~~~ ~~~~ ~~~~ neveu aimait les ~~~~~~~~~~~~ — ~~~ ~~~~~~~ : ~~~ ~~~~~~ ~~~~~~~ Édith…\nUn ~~~~~~ ~~~~~~ ~~~~~~~~~~ (~~~~~ ~~~~ ~~~~ ~~~~ ~~~~~~~~ ~~~~~~~~~ ~~~ ~~’~~~~~~~-~~~~~~ ~~~~~ ~~~~~~ ~~~~~~~ ~~~ ~~~~~, ~~~ ~~~~~ ~~~~~~~~~~~~~ en matière d’enterrement), ~~’~~~~ ~~~~~~ ~~~ ~~’~~~~~~ ~~~~~~ ~~~~~~~. « ~~~~~ ~~~~~~~ ~~~ ~~~~~~ ~~~~~~~ », ~~ ~~~~ ~~~ ~~~~~~ ~~~~ ~~~~~~ ~~~~~~ ~~~~~~ ~~~~ ~~~~~~~~~ ~~~~~ ~~~ ~~~~~. ~~~ ~~~ ~~~~~~ : « Édith et les ~~~~~~~ ~~~ ~~~~~~~ ~~~~ ~~~~~~~~~, ~~~~~ ~~’~~~~ ~~~~, ~~’~~~~~~ ~~~~~~~~~ ~~~ ~~~~. ~~~ ~~~ ~~~~~ ~~~~~~~ » — ~~~~~ ~~~~~ ~~~ ~~~~~~~~ ~~~~~~~~~~, ~~~~~ ~~~~~~~~. Au contraire, dirais-je.\nPeut-être était-ce le même ~~~~~~~~ ~~~~ ~~~~~~, ~~~~~~ ~~~~~~~ ~~~~~~~~~, ~~~ fertilité de ~~~~ ~~~~~~, ~~~~~~~ ~~~ ~~~~ ~~~~~~ ~~~~~~ phrase :\n« Édith, ~~~ ~~~ ~~~~~~~~, ~~~~~ ~~~~~~ enceinte ».\nLes ~~~~~~~~~~~ ~~~~~~~~~, ~~~~~~ ~~~~ témoignages de René, ~~~ ~~~~~~ ~~~ ~~’~~~~~~~~~, ~~~~~~~~ ~~~~~~ ~~~~~~~~~~ ~~ ~~~ ~~~~ ~~’~~~ ~~~~~~~ ~~~~ ~~~~~~~ ~~~~~~~~ ~~~~~~ ~~~~~ ~~~~~~~ ~~~~~~ ~~~ ~~~~~~ ~~~ ~~~~~ ~~~~~~~ ~~~ ~~~~~~ — avec toutefois une ~~~~~~~~~~~~~ ~~~~~ ~~~ ~~~~~~ country ~~~~~~~~~~, ~~~ ~~~~ ~~~~~~~~ ~~~ ~~~~~ ~~~~~~~~~~, ~~~~~~~ ~~~ ~~~~~~~, ~~~ ~~~~~~~~~, ~~~ ~~~ ~~~~~ ~~~. ~~~~ ~~~ ~~~~~~~~~, ~~~ ~~~~~~ ~~~~ que j’étais content ~~~ ~~~~~~~~~~ ~~~, ~~’~~~~~~~ ~~~~ ~~~ ~~~ ~~~~~~~~~~~~ ~~~~ ~~~~ ~~~ ~~~ ~~~~~~~~~~~~~~ — ~~~~ ~~~~ ~~~ ~~~~~~ ~~~~~~ ~~~~ ~~~ ~~~ ~~~~ ~~ ~~~~~~~~~-~~~~~~~~ — ~~~~ un seul visage, ~~~~~ ~~~~~~ ~~~ ~~~~ ~~~~~~~ ~~~~~ ~~~ ~~~ ~~~~ ~~~~~~~ ~~~~~, ~~~~ ~~ ~~~~ ~~~~~~ ~~~~~~~~~~. ~~’~~~ ~~~~~ ~~~ ~~~ ~~~~ ~~~ ~~~~ ~~ ~~~~~~~~~~~ ~~~~ ~~~~~~ neveu, Nicolas, venu ~~~ ~~~~~~~~~ ~~~~~ ~~~ ~~~~~~ ~~~ ~~~~ ~~~~~ ~~~~~~~. ~~~ ~~~~~ ~~~~~~~~~ ~~~ ~~~~~~~, ~~~~~ ~~~ ~~~~~~~~. ~~~ ~~~~~~~ ~~~ ~~~~~~~ ~~~~~~, ~~~~ ~~’~~ ~~~~~~~~~~~ ~~~~~ ~~~~~, l’Édith sus-mentionnée, donc, ~~~~ ~~~~~~~~ ~~~~ ~~~~~~~ ~~~~~~~~~~ ~~’~~~~~~~~~ ~~~~ ~~~ ~~~~~~~, ~~~~~~ ~~~ ~~~~~~~~~~, ~~~~~ ~~~ ~~~~~~ ~~~ ~~~ ~~~~~~ ~~~~~~~~. ~~’~~ ~~~ ~~~~~ ~~~~~~~~ ~~ ~~’~~~~~~~~~~ ~~~~~~~ ~~~ parlé surtout à ~~~ ~~~~~~ ~~~ ~~~~~~~~~, ~~~~~~~~~~. ~~~~~ ~~~~~~~~~~ ~~~ ~~~~~ ~~~ ~~~~~ ~~ ~~~ ~~~~~, ~~~~ ~~’~~~~~~ ~~~~ ~~ ~~~ ~~~~~~~~~~ ~~ ~~~~~~-~~~~, ~~~~~ ~~~ ~~~~~~~ ~~~~~~~ ~~~ celui de ma ~~~~~ ; ~~~ ~~~~ ~~~~~ ~~~~ ~~~~~~ ~~~ ~~~~~~, ~~~~~~ ~~~~~~~~~~~~ ~~~~~~~~~~ ~~~’~~~ ~~~~~~~ ~~~ ~~~ ~~~~~~~~~. ~~~ ~~’~~~ ~~~~ ~~~ ~~’~~~~~~~~~ : ~~~ ~~’~~ ~~~~~~ ~~~~~~~~~~ ~~~~ ~~~~~~ six heures la ~~~~~~ ~~~ ~~~~~~~, ~~~~~ ~~~~~~ ~~~ ~~~~~~~~~ ~~~~~~ ~~~ ~~~~~~~ ~~~~~ ~~’~~~~~~~~~ ~~~~~ ~~~ ~~~~~~~~.\nvoir l’entrée du vendredi 23 janvier 2015 et son image dans Le Jour ni l’Heure


Pajenn:Morvan - Buez ar Zent, 1894.djvu/781 - Wikimammenn\nPajenn:Morvan - Buez ar Zent, 1894.djvu/781\nlamour da ze ec’h en em denne aliez enn eur gouent en doa lakeat sevel el leac’h m’oa ganet. Eno e varvaz leun a veritou er bloaz 530 ; mes he gorf a oue kaset da Roazon da enterri, ha prest goude e oue savet eunn iliz gaer var he vez.\nar seitekved devez a viz du\nGregor, leshanvet Taumaturj Den ar miraklou abalamour d’ann niver braz a viraklou kaer en deus great, enn he vuez, a ioa ganet e kear Neosezaree e rouantelez ar Pount guech all. He dad hag he vamm a ioa paianed ; mes koll a reaz he dad d’ann oad a bevarzek vloaz a greiz m’edo oc’h ober he studi, ha divar neuze e teuaz da ziskredi oa eur follentez adori doueou great gant mean pe gant koat, gant aour pe gant arc’hant.\nEtre daou ez eaz d’ar Palestin asambles gant eur c’hoar d’ezhan a ioa he goaz eno. Er vro-ze e reaz anaoudegez gant Orijeen, unan euz ann Tadou habila euz ann Iliz, hag ann doktor-ma her gounezaz heb dale da feiz Jezuz-Krist.\nEur vech badezet, Gregor a zistroaz d’ar gear, ha goude beza guerzet he holl vadou ha roet ann arc’hant d’ar beorien, ec’h en em dennaz enn eunn tu bennag a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/781&oldid=138024 »


Buhez ar Zent. pages 689, 690, 691. Encyclopédie Marikavel.\npages 689, 690, 691\nC'houec'hvet devez a viz Here\nDiazezour Manati ar Chartreuz (1035 1101)\nBruno a oa ganet en Kologn, war-dro ar bla 1085. Goude bezan grêt e studi en Reims, gant kalz a enor, e oe hanvet chaloni en iliz-veur ar gêr-ze, ha kelenner en skol an ôtrou 'n eskob Gervais. Bezan e oe, evel a lavar eur skrivanier koz, sklerijen an ilizou, doktor an doktored, gloar an Alamagn hag ar Frans, gened e amzer ha skouer an dud vat.\nDa varo e vadoberour, e oe anwazet bras o welet Manassès I o pignal dre laer war gador-eskob Reims, hag en em dennas gant c'houec'h eus e vignoned en eul lec'h goue ha distro, en kreiz meneziou ar Chartreuz, diou leo diouz Grenobl. Eno e tiazezas Urz ar Chartreuzed, gant ôtre sant Hug, eskob Grenobl. Ar Chartreuzed ne zebront ket a gig; pesked o deve d'ar goueliou; yun a reont diwar bara ha dour epad hanter-kant devez arôk Pask; o bar a zo baraheiz. Eun devez er zun hepken, d'ar zadorn, e c'hallont komz an eil ouz egile; bep noz e tremenont peder heur amzer en iliz, adalek dek heur betek div heur goude hanter-noz, o kanan meuleudiou an Otrou Doue; epad ar peder heur-ze, e vezont en o zav, pe war o daoulin, pe stouet. Ne brezegont ket ha ne govesaont ket; pep-hini a vev en e beniti disparti diouz ar penitiou-all. N'eus Urz menec'h ebet ken troet-all war dreo an nenv; unan eus ar re rustan eo hag, ar pez 'zo gwelloc'h, miret en deus, betek hen, e vrud hag e zante-lez. An Iliz a ôtre mont eus an Urziou-all en Urz ar Chartreuzed, mes difenn a ra mont eus Urz ar Chartreuzed en eun all.\nBruno ne varvas ket en Chartreuz Grenobl. Pedet oa bet da vont da Rom gant Urban II, a oa bet gantan er skol en Reims. Goude bezan tremenet eur bla en kêr ar pab, 'vel ma n'houlle ket kemer ar gador-eskob kinniget d'ezan en Reggio, ec'h eas da ziazezan eur manati, war skouer hini Grenobl, en Della-Torre er C'halabr; eno e varvas, ar 6 a viz here 1101.\nAn ene, dal mac'h ey diwar an douar-man, a vezo galvet, dizoloet e vad hag e fall, ha barnet gant an Otrou Doue.\nWar an douar-man, an ene ne wel Doue nemet en mellezour an treo krouet; n'hen gwel ket evel m'eman, hag abalamour da ze, ne ra ket a-wechou kement a van anezan hag a dlefe; mes pa vezo dispartiet diouz' ar c'horf ha sklerijennet gant sklerijen ar bed-all, neuze e welo skier n'eo holl dudiou ar bed-man nemet ar skeud eus gened an Otrou Doue; n'eo holl vadelezou ar bed-man nemet eun; elfen eus madelez an Otrou Doue; n'eo holl gwirioneziou ar bed-man nemet ar skleur eus gwirione an Otrou Doue.\nGwelet a raio gened Doue hag e fallagriez e-unan hag e kreno evel Adam goude e bec'hed, pa glevas an Otrou ouz e c'hervel diwar dreujou baradoz an douar.\nEne an den a zo divent, kouls lavaret, ha pa gav d'imp gwelet ene hon nesan, ne welomp, en gwirione, nemet ar veven anezan. Mes lagad Doue en deus muioc'h a c'halloud eget lagad an den; gwelet a ra pelloc'h, gwelet a ra gwelloc'h; en ene galvet dirakan e welo an oberou mat, e welo an oberou fall, e welo pep tra. An oberou-ze grêt pell diouz lagad an nesan. en kreiz tenvalijen an noz, ha kuzet ouz an holl, zoken ouz ar beleg. Doue o dizoloo. Doue o gwelo.\nDoue a bouezo pep tra; sellet a raio ouz ar yec'hed, ouz an danve hag ouz ar spered en devoa roët d'imp, hag e welo an impli hon deus grêt gante.\nDibôt e vo neuze an eneou a vezo kavet glan awalc'h da bignal en palez an Dreinded; niverusoc'h e vezo ar re o devo c'hoant d'en em deurel etre divrec'h an Otrou, hag e vezo lavaret d'eze : « Noli me tangere : Na stoket ket ouzin ! Saë wenn ho padeziant n'eo ket glan awalc'h; ezom ho peus da dremen dre dan ar purgator. Niverus ive ar re a glevo ar gomz-man : « Hoc'h oberou mat n'int ket ken ponner hag hoc'h oberou fall; et pell diouzin, eneou milliget. »\nAn aon rak barnedigez an Otrou Doue a reas da zant Bruno ha da eleiz a zent-all mont d'ober pinijen pell diouz trouz ar bed.\nSant Thomas, kaeran spered den a vevas en Iliz, oe goulennet outan, pa oa war e dremeuvan, pehini oa souezusan tra en devoa gwelet war an douar, hag e lavare :\n« Souezusan tra am eus gwelet em bue eo e c'hallfe an den en stad a bec'hed en em rei da gousket, heb aon da zihuni er stum-ze dirak lez-varn an Otrou Doue. »


Prenañ douar ampellet evit sikour labourerien-douar yaouank d’en em staliañ · Région Bretagne\nDegemer > Hor c’heleier > Prenañ douar ampellet evit sikour labourerien-douar yaouank d’en em staliañ\nDiaes eo d’ar remziadoù yaouank bezañ perc’henned, rak-se emañ Kef kengredit Breizh, asambles gant ar SAFER ha gant skoazell Rannvro Breizh, o paouez krouiñ ur stignad nevez da sikour ar prenañ douar ampellet.\nAesaat prenañ douar evit aesaat d’ar remziad yaouank prenañ douar : se eo pal ar stignad nevez lañset gant Kef kengredit Breizh ha sikouret gant arc’hant ar Rannvro. Ar pezh a zo en dalc’h ? Sikour ar re yaouank d’en em staliañ ha war un dro delc’her d’un doare kempoell da strollañ an tachennoù er plasoù labour-douar. Penaos ? Prenet e vez an douaroù gant ar SAFER evit an danvez labourerien-douar a rank adprenañ an douaroù digant ar SAFER a-benn dek vloaz goude d’ar muiañ, e priz ar marc’had da vare ar sinadur. Un taol-lañs da vat evit kregiñ ganti !\nKlotañ a ra gant prioriezhioù BreizhCop\nGwarantiñ a reomp ar stignad-mañ gant arc’hant ar Rannvro, ar pezh a glot gant ar prioriezhioù hon eus termenet gant BreizhCop : gwareziñ an takadoù labour-douar ha naturel, mestroniañ an terkañ, implijout an nebeutañ ar gwellañ a zanvezioù. En tu all d’ar palioù-se, gant an arc’hant lakaet ganeomp er stignad nevez-mañ, e vo sikouret gwareziñ an danvez a zo e Breizh a-fet labour-douar hag endro.\nUr sikour arc’hant gant 450 000€\nKef kengredit Breizh, en deus lañset ar stignad prenañ ampellet evit ar font, en deus divizet prestañ 3M€ d’ar SAFER (Kevredadoù terkañ ar font hag en em staliañ war ar maez), hag en o zouez ez eus 450 000€ hag a zo gwarantet ganeomp.\nUr weladenn e ti Romain Louzaouen, an hini kentañ a zo bet sikouret gant ar stignad\nD’ar 16 a viz Genver e oa bet Loïg Chesnais-Girard, Jean-Pierre Denis, prezidant Kef kengredit Breizh, Hervé Le Saint, besprezidant SAFER Breizh hag Olivier Allain, besprezidant Rannvro Breizh evit al labour-douar hag industriezh ar boued, e ti Romain Louzaouen a zo staliet abaoe miz Here 2019 evit produiñ moc’h e Plouzane asambles gant e vreur (GAEC Kerberez). Gant ar stignad int deuet da vezañ dizalc’h 80 % evit a sell ouzh magañ o loened. Adkemeret en deus Romain Louzaouen 47 hektar, 17 anezho arc’hantet gantañ e-unan ha 30 arc’hantet gant ar bank dre ar stignad prenañ douar ampellet. Gant ar stignad nevez-mañ ez eus gallet postañ arc’hant evit ur benveg produiñ ha gwellaat kalite ar vuhez el labour.


Ar splujadenn gentañ en ur glozenn evit « Under the pole III » ! · Région Bretagne\nDegemer > Hor c’heleier > Ar splujadenn gentañ en ur glozenn evit « Under the pole III » !\nFranck-Gazzola – Under The Pole\nMailhed eo ar c’houblad splujerien Ghislain hag Emmanuelle Bardout war ar splujañ en donderioù evit ar skiant hag int eo o deus roet lañs d’an avantur skiantel Under the pole. Tremenet e oa o zrede ergerzhadenn (sikouret gant Rannvro Breizh) en ur glozenn a-ratozh savet diwar batrom ar bed ijinet gant Jules Verne. O c’hefridi : sellet pizh ouzh ar vuhez dindanvor lec’h n’eo ket bet studiet nemeur betek-henn : emañ an takadoù teñval etre 30 ha 150 m donder.\nUr glozenn a-ratozh evit studiañ ar stradoù donañ\nKroget e oa bet gant an avantur d’an daoulamm er glozenn a oa bet staliet e Moorea etre bae Ōpūnohu ha bae Cook, er-maez d’ar gouraleg kloued : evit o splujadenn gentañ e oa bet ar splujerien e-pad tri devezh er granenn-se, 2 m hirder hag 1,5 m treuzkiz dezhi, pep a volz pleksi en daou benn anezhi evit gallout kaout ur gwel 360° war ar mor. Ne oa ket ret dezho doujañ d’ar pazennoù digenwaskañ etre -15 ha -35m donder, gant se e oant aet er-maez meur a wech bemdez abalamour da gregiñ da studiañ ekoreizhiad ar c’houraloù en donvor.\nGwelet ar gefridiezh klozenn (lodenn 1añ)\nUnder The Pole a laka ac’hanomp da vevañ e gefridiezh Klozenn gant ur web-teul e meur a lodenn.\nRannvro Breizh a sikour an ergerzhadenn skiantel Under the pole\nAn ergerzhadenn skiantel Under the pole III\nEtre 2017 ha 2020 e vo bet an ergerzhadenn Under the pole III (sikouret gant Rannvro Breizh) o vont eus an eil penn d’egile d’hor planedenn evit ur gefridiezh nevez : studiañ an takad teñval etre 30 ha 150 metr donder. Un avantur skiantel e bourzh ar oueletenn bolel « Why » a gas ar splujerien hag ar glozenn a-ratozh ma c’hallint studiañ strad ar mor e-pad meur a zevezh dindanvor ! Diwar se e vo embannet danevelloù skiantel savet gant ar glaskerien a zo e bourzh, ha lakaet ur web-teul enlinenn evit an holl, dezho da welet an ergerzhadenn a-zeiz-da-zeiz.


Buhez ar Zent. pages 412, 413. Encyclopédie Marikavel.\npages 412, 413\nEil devez a Vezeven\nul lizer kaer, skrivet gant kristenien Vienn ha Lyon, en Bro-C'hall, d'o breudeur eus an Asi hag eus ar Phriji, a ro d'imp da anaout e oa diazezet mat an Iliz en Lyon, kerkent hag ar bla 177 goude donedigez Hon Zalver.\nEur brezel skrijus a zirollas neuze warnezi; gwad ar verzerien a ruilhas; ar prizoniou a oe karget a gristenien, en o zouez, an eskob sant Pothin. Dek vla ha pevar-ugent en devoa; red e oe e zougen betek al lez-varn. Pennou-bras kêr hag ar bobl a valee war e lerc'h hag a huche warnezan.\n- Pehini eo Doue ar gristenien ? a c'houlennas outan kannad an impalaer.\n- Hen anaout a refet, eme an eskob santel, mar karet klask an tu d'hen ober !\nStlejet a oe eus al lez-varn a dôliou dorn hag a dôliou treid; ar re a oa re bell a gemere mein da skei gantan; erfin e oe stlapet er prizon; eun tammik bue a chôme c'hoaz ennan, mes daou zevez goude e tremenas.\nPa oent kaset d'an amphiteatr, Maturus ha Sanctus a oe distaget al loened warneze da gentan; dispennet a oe o c'horfou d'eze; goude-ze e oe grêt d'eze azezan war gadoriou ru-tân-glaou, hag erfin e oe troc'het d'eze o goug.\nEn keit-se, Blandina a oa staget en kreiz leuren an amphiteatr, ouz eur peul; ar gristenien a gave d'eze gwelet, nan o c'hoar, mes Jezuz-Krist stag ouz ar groaz. Loen ebet ne grogas enni; distaget a oe diouz ar peul ha kaset d'ar prizon.\n« Attal ! Attal ! » a youc'has neuze ar bobl.\nAr merzer a oe grêt d'ezan ober tro an amphiteatr, gant ar skritel-man : « Attal ar c'hristen. »\nAr gouarner o vezan deut da c'hoût e oa eur sitoyan roman, ne gredas ket e stlepel d'al loened hag a reas e zibennan en e brizon.\nAr verc'h yaouank Blandina a chôme c'hoaz. Laket a oe en eur roued ha stlapet être treid eur c'hole goue; heman, gant e gerniel, a dôlas anezi en êr, meur a wech, hep ma reas van, ken beuzet oa he spered en Doue. Erfin e oe mouget.\nDre ar garante en deus eun den evit e nesan eo ec'h anavezer pe-eo eur c'hristen mat, pe n'eo ket.\n- Dre ze, n'eo ket an dud a glev an oferen bep sul hag o deus kasoni ouz unan pe unan eus o nesan eo ar gristenien vat.\n- N'eo ket an dud a dremen an hanter eus o devez en iliz, hag an hanter-all o trouk-prezek eus o nesan eo ar gristenien vat.\n- N'eo ket an dud a ra yuniou striz hag a ra gaou ouz an nesan en e vadou eo ar gristenien vat.\n- N'eo ket an dud a ra aluzennou bras d'ar paour, a zo êle evit an diavezidi, ha diaoulou evit ar re a zo o vevan gante, eo ar gristenien vat.\n- N'eo ket an dud o deus galloud d'ober burzudou estlammus, ha ne garont ket o nesan, eo ar gristenien vat.\n- Oberou mat a reont koulskoude, pedennou mat, pinijennou mat, ha dre ze e kerzont a gammejou bras trezek ar baradoz, mes gwasan zo, dre ne heuilhont ket hent ar garante, ne gerzont ket gant ar gwir hent hag abalamour da ze ec'h eont ebiou d'ar pal o devoa da dizout. Magni passus, sed extra viam.\nKen bras ha ken bras eo, eme Jezuz-Krist, ar gourc'hemen a lavar d'imp karet Doue hag an hini a lavar d'imp karet bon nesan; hag an eil n'hall ket mont heb egile. Ar baganed, ar pez a rè d'eze anaout ar gristenien gentan eus an Iliz oa ar garante vras a welent etreze hag a rê d'eze lavaret gant estlam : « Souezus eo pegement en em gar an dud-ze ! »